Počinje obilježavanje Dana evropske baštine 2019\nDatum objave: 20.09.2019 12:43 | Autor: Ministarstvo kulture\nU ponedeljak 23. septembra 2019. godine počinje obilježavanje ovogodišnjeg izdanja Dana evropske baštine, manifestacije koju Ministarstvo kulture, u saradnji sa Savjetom Evrope, Evropskom komisijom i lokalnim i nacionalnim institucijama iz oblasti kulture, realizuje dvanaestu godinu zaredom.\nOvogodišnja manifestacija koja se širom Evrope organizuje sa temom “Umjetnost i zabava – baština na pozornici”, bazirana je na proslavi 70 godina od osnivanja “Lovćen filma”, a kroz prikazivanje dokumentarnih i dugometražnih igranih filmova u produkciji ovog filmskog preduzeća. Pored navedenog, preko 30 besplatnih programa biće upriličeno u periodu od 23. do 30. septembra u Budvi, Cetinju, Kotoru, Kolašinu, Nikšiću, Podgorici, Rožajama, Tivtu, Herceg Novom i Ulicnju.\nSvečano otvaranje manifestacije biće upriličeno u Biblioteci “Radosav Ljumović” u Podgorici, 23. septembra sa početkom u osam sati.\nCentralna manifestacija Dana evropske baštine 2019 podrazumijeva petodnevno prikazivanje igranih i dokumentarnih filmova nastalih u produkciji “Lovćen filma”, a program uključuje i prvi dugometražni igrani film crnogorske produkcije “Lažni car” reditelja Velimira Stojanovića. Pored navedenog, publika širom Crne Gore imaće priliku da prisustvuje izložbama, predavanjima, radionicama, koncertima i prezentaciji segmenata nematerijalne kulturne baštine. Kao i svake godine, dio aktivnosti u okviru Dana evropske baštine posvećen je najmlađima, pa će edukativni programi za djecu, koji tretiraju pitanja umjetnosti i kulture, biti upriličeni u Podgorici, Cetinju, Tivtu i Nikšiću.\nDani evropske baštine obilježavaju se u 50 država potpisnica Evropske konvencije o kulturi, a bazirani su na promociji lokalnih vještina, tradicije, arhitekture i umjetnosti, što predstavlja zajedničko kulturno nasljeđe evropskih zemalja. Pokrenuta 1985. godine u Francuskoj, manifestacija je organizovana kao zajednička inicijativa Evropske Unije i Savjeta Evrope od 1999. godine, a obilježava se u septembru mjesecu, sa više od 70 000 događaja organizovanih širom Evrope. Ciljevi manifestacije su povećanje nivoa razumijevanja zajedničke evropske prošlosti, uvažavanje različitih tradicionalnih vrijednosti i podsticanje novih inicijativa iz oblasti konzervacije i edukacije.\nZa više informacija možete posjetiti sajt Savjeta Evrope.


Gde danas „idu“ uplate – 2. oktobar 2019. - Sportske novosti\nNaslovna Fudbal Bet Info Fudbal Gde danas „idu“ uplate – 2. oktobar 2019.\nGde danas „idu“ uplate – 2. oktobar 2019.\n18:30 Hellerup – Silkeborg (Danska – Landspokal Cup)\nOd ukupno 2344 evra, tačno 2141 evro uplaćen je na pobedu favorizovanog gosta. Kada je reč o procentima, ta brojka iznosi tačno 91.3% uplata od ukupne sume uplata. Hoće li gosti uspeti da slave večeras?\nPredlog: 2 @1.60 / P/K2 @1.45\n21:00 Liverpool – Salzburg (Evropa – Liga šampiona)\nNa pobedu Liverpula je izvršeno tačno 93.7% uplata od ukupne sume uplata. Kada je reč o evrima, ta brojka iznosi tačno 1.317.000 evra od ukupno 1.405.000 evra, što samo govori o tome koliko su domaćini večeras favorizovani, a mi se nadamo pobedi istih.\nPredlog: 1 @1.32\nPrethodni tekstNove muke za Zinedina Zidana\nSledeći tekstDubl dana – 2. oktobar 2019.


Premijera predstave ''Sve nesrećne porodice liče na srećne porodice'' u pirotskom Narodnom pozorištu, tema samoubistvo među tinejdžerima - JuGmedia\nPremijerom nove predstave Narodnog pozorišta Pirot pod nazivom “Sve nesrećne porodice liče na srećne porodice“ počela je nova sezona pirotskog teatra. Ovaj projekat sufinansiralo je Ministarstvo kulture i informisanja Srbije, a tema novog komada Narodnog pozorišta je problem samoubistava među tinejdžerima.\n„Ono što je nama bio najjači utisak u svemu tome lako je kad ti možeš odrediti nekako najodgovornijeg u svemu tome. Ima dosta slučajeva kad je okidač razvod roditelja i nasilje, ali ima mnogo slučajeva kada ni posle 20 godina porodice ne znaju zašto se to desilo, kad ne mogu naći nikakav odgovor, nikakav okidač, ništa disfunkcionalno u svojoj porodici da bi znali šta je to kliknulo detetu. Mi smo hteli da napravimo predstavu o tome a šta je sa onim slučajevima kada odgovora nema i kada je sve delovalo da se to ne može desiti a ipak se desi porodicama. Hteli smo da damo poruku da se to može desiti svakoj porodici i da nužno ne mora da bude problematična porodica, već da to svaka porodica može biti“, rekao je posle premijere reditelj Patrik Lazić.\nTo je autorski projekat Patrika Lazića i Milene Depolo. Režija, scenografija i uzbor muzike Patrik Lazić, dramaturgija Milena Depolo, kostimografija Milica Grbić Komazec, dizajn zvuka Teodora Djurković.\nU predstavi igraju Aleksandar Radulović, Aleksandra Stojanović, Milica Filić, Danijela Ivanović i Aleksandar Aleksić.\nKomad je autorski projekat Lazića i dramaturškinjie Milene Depolo, ali i glumaca. Osim studije slučaja, analize vesti, komentara na internetu, izveštaja, problem i kroz ličnu prizmu glumaca na sceni.\n„Mogu da kažem da su sigurno polovina teksta, odnosno ono što mi glumci imenom i prezimenom saopštavamo naši stavovi, naše rešenice. To što mi saopštavamo je naša reakcija na sve one teme koje je reditelj tokom rada na predstavi zadavao u ovoj jednoj zadatoj temi“, kazao je glumac Aleksandar Radulović.\n„Dobro da se govori o ovoj temi. Nadam se da će se publika posle predstave zapitati i prosvestiti i kao što kažem na početku predstave, da će zagrliti dete ili dragu osobu. Poruka je da budemo malo bliskiji, da se upoznamo, da ne bude svako svakome stranac, zato što smo površni i što svako gleda sebe. To se sve kaže u našoj predstavi. Nadam se da smo poslali dobru poruku i da će nam svima biti bolje , da će deca biti bolje i da ćemo svi izaći kao pobednici“, kaže glumica Aleksandra Stojanović.\nRadulović: Da skrenemo pažnju na problem\n„Društveno-angažovane predstave nisu nepoznanica u Narodnom pozorištu Pirot. Pozorište ne može da služi samo da nasmeje, već moramo da skrenemo pažnju na problem. Želimo da verujemo da ako jedan mladi život razmisli o tome šta želi da učini i o tim stvarima koje mu padaju na pamet, da smo mi ispunili zadatak“, kaže glumac i umetnički direktor pirotskog teatra Aleksandar Radulović.


Dete Devica u horoskopu – Izgubljena čast\nDete Devica u horoskopu\nDete Devica u horoskopu je pod uticajem Merkura koji je simbol za mentalnu aktivnost,želju za shvatanjem stvari i racionalnim rasuđivanjem….\nDete Devica u horoskopu je i pomalo stidijivo pred životom, nema dovoljno hrabrosti a voli da proučava i posmatra dok je prema stvarima oko sebe nepoverijivo je i rezervisano.Uplašeno je pred emocijama i instiktima… Po prirodi ozbiljno, voli da deli savete ali i da pomaže roditeljima.Ova deca često pomažu roditeljima u kućnim poslovima i u poslovima oko mladje braće i sestara.\nPostoje dva tipa Device, ali ovaj koji je ovde opisan, dominira posedujući i neke osobine drugog.\nDrugi tip Device su deca koja su pričljiva, naprasita, nervozna,neracionalna, impulsivna…\nPo temperamentu dete Devica je inteligentno a sve što dođe do njega brzo analizira, nedajući da osećanja nadvladaju razum i logiku. Ipak, duh ovog deteta nije u službi akcije, ono ne želi da bude u prvim redovima, oprezno čuva svoj duhovni i fizički mir jer ne voli rizike. Kao i odrasli pripadnici ovog znaka može satima da se bavi nekim problemom podešavajući apsolutno sve sitnice.\nIako ima problema da se usmeri na jedan cilj, ono je ipak dobar psiholog. Trebalo da znate da se vaše dete Devica još od malih nogu sprema da postane veliki intelektualac.\nUz ove osobine i sa ljubavlju za organizaciju retko kada ćete videtida dete Devica ima neurednu sobu ili nesložene stvari u plakaru. Proverite da li vaše dete ima njegov / njen lični prostor koji se može organizovati i držati bez nereda naročito ako deli sobu sa bratom ili sestrom koji imaju drugi znak u horoskopu. Biti okružen ovom vrstom lepote je važno za dete Devicu. Loša strana ove pedantne prirode je da krije potencijal za velikog radoholičara .Ako nije odrastao sa osećajem ravnoteže između posla i slobodnog vremena, vaše mališan Devica može zauvek da se stavi svoje profesionalne obaveze ispred drugih stvari u životu.\nDakle, kao roditelj, treba da osigurate da, zajedno sa studijama i aktivnostima usmerenim ka učenju i radu, vaša mala Devica provodi dosta vremena napolju jednostavno bacajući loptu ili uživajući u ljuljanju na ljuljašci. Kada naviknu da imaju zdravu ravnotežu između posla i rekreacije,pripadnici ovog horoskopskog znaka postaju produktivni, srećni i ispunjeni ljudi.\nDevice su poznate po svojoj želji za perfekcionizam, pa se može očekivati da rodjeni u ovom znaku horoskopa budu prirodno pedantne i žele da imaju sve organizovano oko njih. Iako je najuočljivija kod odraslih, možete videti težnju za perfekcionizam i i kod dece.Iako je ovaj vid radinosti i posvećenosti zadatku vredan komplimenta, vidite da vaše dete ne preteruje.\nZa razliku od Lava ili Ovna , ova deca ne uzimaju ljubav svojih roditelja, kao datu. Dakle, proverite da li vaše dete Devica zna da će, ako jednom u neko vreme nešto pogreši, ili ako nije najbolji od najboljih, i dalje imati svu vašu ljubav.pohvalite ih za naporan rad i pedantnost, neka znaju da ih volite, čak i ako nisu bili savršeni u svemu i u svakom trenutku.\nViše o osobinama device u horoskopu na sajtu dnevni horoskop kao i o osobinama ostalih horoskopskih znakova.\nLetnji mirisi poznatih\nŠta nose poznati\nParfemi poznatih zvezda\nHoroskopski znak Ribe na poslu\nKako smršati efikasno i brzo\nSanovnik Jung tumačenje i simboli snova\nSerija kako vreme prolazi\nJasemin iz serije ljubav i kazna\nEndometritis prirodno lečenje\nSERIJA KARADAJI-Karadayi epizode\nKaradaji nove epizode\nKaradaji epizode od 1 do 10\nKaradaji epizode od 10 do 20\nKaradaji epizode od 20 do 30\nPlač violine epizode\nPlač violine nove epizode\nLjubav i kazna najnovije epizode\nEPIZODA->>8--9--10--11--12 13--14--15-16-17-18--19---20 21----22 --23--24 --25 - 26 - 27 - 28 - 29 - 30 - 31- 32 -33 - 34- 35 - 36 - 37 - 38 - 39 - 40 - 41 - 42 - 43 - 44 - 45 - 46 - 47 - 48 - 49 - 50 - 51 - 52 - 53 - 54 - 55 - 56 - 57 - 58 - 59 - 60 - 61 - 62


RTCG - Radio Televizija Crne Gore - Nacionalni javni servis :: Društvo :: Bjelopoljski invalidi rada održali zbor\nUGROŽENA EGZISTENCIJA 12. 03. 2013. 12:58 >> 12:49 0\nBjelopoljski invalidi rada održali zbor\nBjelopoljski invalidi rada održali su danas u Centru za kulturu, zbor na kojem su iznijeli svoje probleme i dali svoje viđenje rješavanju tih problema.\nNakon što su tokom protekle godine bezuspješno pokušavali raznim vidovima protesta da dođu do ispunjena svojih zahtjeva bjelopoljski Invalidi rada su na danas održanom Zboru,pozvali lokalnu upravu da im pomogne u rješavanju nagomilanih problema koji ugrožavaju njihovu i porodičnu egzistnciju.\nPredsjednik Invalida rada iz Bijelog Polja, Lazar Knežević, smatra da se problemi mogu rijesti ispunjenjem njihovih zahtjeva koji imaju utemeljenje u zakonskoj regulativi Crne Gore i međunarodnim dokumentima o zaštiti prava Invalida rada.Invalidi traže da im se poboljšaju uslovi penzionisanja, te da im se isplate po 24 prosječna lična dohotka i poveže radni staž.\nPredsjednika Invalida rada Crne Gore, Ilija Čvorović, dao je podršku bjelopoljskim invalidima rada, kazavši da su njihovi zahtjevi opravdani i ujedno jedini način da se koliko toliko riješi njihova egzistencija, koja je dodatno ugrožena nakon zatvaranja brojnih bjelopoljskih preduzeća.\nOn smatra da su Invalidi rada najugroženija kategorija u Crnoj Gori, te da nadlezne institucije moraju posvetiti više pažnje, kako bi se takvo stanje promijenilo.\nČvorović je zatražio jedinstvo organizacije u istrajavanju u zahtjevima do njihovog ispunjenja, uz korišćenje svih demokratskih sredstva.Predsjednik opštinskog Socijalnog savjeta, Milorad Rmandić, je potvrdio dosadašnju privrženost lokalne samouprave, rješavanju problema Invalida rada, na čemu je u proteklom periodu, kako je kazao, urađeno dosta ali ipak nedovoljno, obećavši pomoć lokalnih institucija u pronalaženju konačnog rješenja.


Dobra vest za menadžera Čelsija Žozea Murinja je da će na meču protiv Vigana koji se igra 13. januara moći da računa na kapitena Džona Terija. On se van sastava nalazi još od meča sa Njukaslom igranog 13. decembra prošle godine zbog povrede leđa, pa je čak morao da bude i operisan.\nKoliko je Teri važan igrač za odbranu Čelsija svedoči podatak da su bez njega na poslednje četiri utakmice primili osam golova, dok su na prvih 17 primili devet pogodaka.\n– Utakmica protiv Aston Vile će biti poslednja bez Terija. Mislim da će na meču protiv Vigana biti u sastavu – rekao je Murinjo.\nGolman Juventusa Đanluiđi Bufon upozorio je upravu tog torinskog fudbalskog kluba da bi na kraju sezone mogao da napusti ekipu, ako se ne stvori tim sposoban da u sledećem ciklusu juriša na titulu prvaka Italije.\n– Ne bih voleo da u istoriju odem kao jedan od oslonaca Juventusa koji bi sezonu završio na 12. mestu Serije A, posebno zato što me mnogi svrstavaju među najbolje golmane na svetu – rekao je 28-godišnji Bufon za današnje izdanje „Gazete delo sport“. – Moram da osetim da je cilj veliki. Bez toga možeš da izdržiš godinu dana, ali potom počne da ti nedostaje – dodao je.\nJuventus je zbog umešanosti u skandal sa lažiranjem utakmica u julu premešten iz prve u drugu italijansku ligu, a Bufon, koji je u „staroj dami“ od 2001. godine, jedan je od retkih fudbalskih velikana koji nije napustio tim. Torinski tim je sezonu u Seriji B počeo sa devet bodova u minusu, ali je već posle prvog dela sezone postalo jasno da će Juventus do jeseni vrlo verovatno povratiti prvoligaški status. Juventus se posle 18 odigranih kola nalazi na trećem mestu na tabeli takmičenja, sa bodom manje od vodećeg Riminija, od koga, međutim, ima utakmicu manje. Sam povratak u Seriju A, ipak, ne bi ispunio Bufonove ambicije.\n– U poslednjih nekoliko meseci mnogi zvaničnici Juventusa su govorili koliko me poštuju i osetio sam da zaista pripadam ovom klubu. Međutim, u određenom trenutku moraš da stvari gledaš samo sa fudbalskog stanovišta i proceniš da li se lični i interesi kluba podudaraju – naglasio je italijanski reprezentativac.\nIzuzetno nezadovoljan što su klubovi podigli cene svojih igrača koje bi Čelsi želeo da angažuje zbog problema sa defanzivcima, menadžer aktuelnog prvaka Engleske Žoze Murinjo nije štedeo reči kritike:\n– Samo zato što se zna da Čelsiju treba centralni odbrambeni igrač, ljudi su pomislili da smo mi glupi. Sa „realnošću“ koja vlada na engleskom fudbalskom tržištu, radije bih na tu poziciju stavio svog 55-godišnjeg pomoćnika Baltemara Brita nego da izdvojim suludu sumu novca – rekao je Portugalac, za koga britanski mediji navode da je voljan da u januaru dovede Miku Ričardsa iz Mančester Sitija kao pojačanje za poslednju liniju odbrane.


SARAJEVO – Sud BiH trebalo bi u toku dana da odluči o određivanju jednomjesečnog pritvora federalnom premijeru Fadilu Novaliću, suspendovanom direktoru Federalne uprave civilne zaštite Fahrudinu Solaku i vlasniku “Srebrene maline” Fikretu Hodžiću u predmetu “Respiratori”.\nRočište o određivanju pritvora trojici oumnjičenih, koje je zatražilo Tužilaštvo BiH, završeno je jutros oko tri časa. Odluka o mjeri pritvora trebalo bi da bude donesena do 16 časova, javili su federalni mediji.\n“Naredbu o upotrebi novčanih sredstava daje Federalni štab Civilne zaštite, dakle ne Vlada, ne premijer“, rekla je Vidović.\nOni su se fokusirali i na prebacivanje novca Federalnoj upravi civilne zaštite, koja je zatim novac uplatila “Srebrenoj malini” za kupovinu respiratora.


I EU protiv „vojske Kosova“ - 09.03.2017, Sputnik Srbija\nI EU protiv „vojske Kosova“\nEvropska unija je na istom stanovištu sa NATO-om i SAD po pitanju vojske Kosova, i ističe da nema transformacije Bezbednosnih snaga Kosova u vojsku bez podrške... 09.03.2017, Sputnik Srbija\n© REUTERS / Jon Nazca/File PhotoZastava EU\nEvropska unija je na istom stanovištu sa NATO-om i SAD po pitanju vojske Kosova, i ističe da nema transformacije Bezbednosnih snaga Kosova u vojsku bez podrške svih zajednica na Kosovu, rečeno je Tanjugu u Briselu.\n8 Mart 2017, 17:28\nPortparolka Evropske komisije Maja Kocijančič kaže da Komisija pažljivo prati dešavanja na Kosovu u pogledu transformacije Kosovskih bezbednosnih snaga.\n„EU deli mišljenje NATO-a i SAD o ovom pitanju. Ovakva transformacija mora da podrazumeva sveobuhvatan i multietnički proces koji će obezbediti podršku svih zajednica na Kosovu“, prenela je Kocijančičeva Tanjugu stav zvaničnog Brisela.\nPovodom namere vlasti u Prištini da Bezbednosne snage Kosova transformiše u tzv. vojsku Kosova prethodno se oglasio i Severnoatlantski savez.\nU sedištu NATO-a u Briselu kažu da su zabrinutu zbog ovakvih namera i jednostranih poteza Prištine, a generalni sekretar NATO-a Jens Stoltenberg već je izjavio da je povodom ovog slučaja u kontaktu sa EU partnerima.\nDanašnje saopštenje Evropske komisije potvrđuje nezvanične informacije da je vlastima u Prištini iz Severnoatlantske alijanse poručeno da u eventualnom procesu transformacije Bezbednosnih snaga Kosova moraju da vode računa o stavu Beograda i kosovskih Srba.


”Kavim” na korak do novog prevoznika u Kraljevu – INFO PLUS\nHome > Društvo > ”Kavim” na korak do novog prevoznika u Kraljevu\n10/02/2019 Redakcija\tGradsko veće Kraljevo prevoz Kavim, Kavim novi prevoznik Kraljevo, najbolji ponuđač Kraljevo prevoz, prevoz Kraljevo, prevoz Kraljevo Kavim\nGradsko veće Grada Kraljeva usvojilo je Izveštaj o sprovedenom postupku otvaranja i vrednovanja ponuda za javni prevoz u Kraljevu kojim je utvrđeno da je najpovoljniji ponuđač konzorcijum “Autoprevoz” Čačak, “Kavim” Raška, “Jedinstvo Kavim” Vranje i “Pub internacional” Kraljevo. Oni su ponudili cenu prevoza 40 dinara po kilometru bez PDV-a, odnosno 44 dinara sa PDV-om.\nOstala četiri ponuđača imaju pravo žalbe u roku od deset dana, a ukoliko žalbi ne bude ili ih komisija odbaci kao neosnovane, odmah će se pristupiti izradi Nacrta ugovora sa najpovoljnijim ponuđačem o kome na kraju konačnu reč daje Skupština grada Kraljeva, kao zakonodavni organ čija je obaveza da obezbedi javni prevoz u gradu.\nDok se ta procedura ne završi putnike u gradskom i prigradskom prevozu i dalje će voziti preduzeće Vulović transport, po ugovoru koji je sa Gradom Kraljevom sklopljen u maju 2016. godine.\nNovi prevoznik je u obavezi da obezbedi 36 autobusa, tri za gradski i 33 za prigradski prevoz, a kako je izjavio član Gradskog veća Milan Milošević, pored postojećih biće uvedene i nove linije, do Obrve, Gornjih Lađevaca, Trešnjara u Žiči, Kamenice i Brezne.\nKavim je izraelska kompanija koja pored Izraela posluje u nekoliko zemalja istočne Evrope, a u Srbiji u njenom vlasništvu je nekoliko preduzeća, među kojima su pomenuti “Autoprevoz” Čačak, “Kavim” Raška i “Jedinstvo Kavim” Vranje, dok je “Pub internacional” prevoznik iz Kraljeva.


Prvi slučaj omikron soja virusa potvrđen u SAD – DnevniZurnal\nby admin 02/12/2021, 01:14 1.6k Views\nOsoba je poptpuno vakcinisana i pokazivala je lake simptome koji su išli ka poboljšanju, dodaje se u saopštenju.\nTa osoba se vratila iz Južne Afrike 22. novembra a testirana je pozitivno na virus 29. novembra.\nAdministracija predsednika Džoa Bajdena je prošle nedelje uvela restrikcije za putovanja iz zemalja sa juga Afrike gde je taj soj prvo identifikovan i gde se raširio. Klasteri slučajeva zaraze ovim sojem su takodje identifikovani u još oko dvadeset zemalja širom sveta, prenela je agencija AP.\nPredsednik Džo Bajden je ranije pokušao da suzbije uzneimirenost oko ove nove varijante virusa navodeći da je to uzrok za zabrinutost ali ne i za paniku. Bajden sutra planira da iznese strategiju za borbu protiv virusa tokom zime.


Nike fudbalska lopta NK PTCH TRAIN SC3101-008 cena, cene Srbija, prodaja Beograd Novi Sad Niš\nNike fudbalska lopta NK PTCH TRAIN SC3101-008 cene\n- Nike Pitch Training Football je lopta za fudbal sa dizanjom 12 panela za veću izdržljivost, dok završna obrada pruža zadržavanje oblika za moćne i odgovarajuće dodire. Grafika visokog kontrasta povećava vidljivost na terenu.... specifikacija\nNike Pitch Training Football je lopta za fudbal sa dizanjom 12 panela za veću izdržljivost, dok završna obrada pruža zadržavanje oblika za moćne i odgovarajuće dodire, Grafika visokog kontrasta povećava vidljivost na terenu\nTrenutno nemamo slike za Nike fudbalska lopta NK PTCH TRAIN SC3101-008\nEPonuda nije internet prodavnica već Vam omogućava da brzo i lako nađete Nike fudbalska lopta NK PTCH TRAIN SC3101-008 po najjeftinijoj ceni. Naš cilj je da kupci budu što bolje informisani o ponudi Nike fudbalska lopta NK PTCH TRAIN SC3101-008 na tržištu Srbije. Vrlo lako nalazite željeni proizvod za kategoriju Fudbalske lopte cene, ne morate da lutate od sajta do sajta za Nike Fudbalske lopte, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nike fudbalska lopta NK PTCH TRAIN SC3101-008 sa PRODAVCEM. EPonuda ne može da garantuje potpunu tačnost specifikacije i slika za Nike fudbalska lopta NK PTCH TRAIN SC3101-008. Pre kupovine, podatke za Nike fudbalska lopta NK PTCH TRAIN SC3101-008 proverite na sajtu PROIZVOĐAČA.


Niko neće da bere voće, svi bi u promotere | Kamatica\nPočetna > tekst > Niko neće da bere voće, svi bi u promotere\nTekst objavljen: 22.05.2013 10:10\nBogata ponuda poslova omladinskih zadruga i ovog leta je na raspolaganju mladim Beograđanima koji žele da ispune slobodne dane i da zarade novac za kasniji odlazak na letovanje. U nekoliko omladinskih zadruga ističu da posla ima tokom čitave godine, ali da klasičnih sezonskih poslova poput branja voća nema.\n- Prethodnih godina su poslodavci i nudili poslove branja voća, međutim ove godine toga nema. Sezona uveliko počinje, kraj je maja, ali niko ne nudi posao za branje jagoda ili trešanja. Razlog tome je što je poslodavcima jednostavnije da angažuju Rumune ili Bugare po nižim cenama - objašnjava Milena Novaković, komercijalna direktorka OZ Tim.\nNaknada za rad kreće se različito u zavisnosti od firme. Pa tako dnevnica za utovar - istovar bude od 1.200 do 2.000 dinara za osam sati rada, što znači da po satu iznosi od 150 do 250 dinara. Za posao hostese naknada je od 250 do 300 dinara po satu, međutim one ne rade puno radno vreme već nekoliko sati. Ispomoć u magacinu je od 130 do 160 dinara po satu, administrativni poslovi od 125 do 150, rad u kol-centru od 110 do 140, posao kurira plaća se 120 do 150, dok je posao konobara 102 dinara po satu. Mesečna naknada za one koji žele posao na duži vremenski period od dva-tri meseca kreće od 20.000 do 30.000 dinara.\n- Istina je i da naša deca to neće da rade. To je fizički težak posao koji se obavlja na suncu i omladina Beograda to ne želi da radi. Od 100 ponuđenih radnih mesta za taj posao prijavi se petoro. Omladina bi uglavnom neke posliće koji traju dan-dva do pet, da zarade neki dinar i odu - dodaje ona i ističe da potražnja za mesto prodavca sladoleda još nije počela, a i da su ta mesta već rezervisana.\nZa studente u ponudi su najčešće fizički poslovi utovar - istovar, pomoć u magacinu ili na građevini za mladiće. Devojke uglavnom hoće da budu hostese i promoterke, ali u ponudi su i poslovi, spremačice, rad u trgovini i kol-centru.\nPoslove lepljenja deklaracija ili sastavljanja proizvoda, pakovanje robe, anketiranje mogu da rade i srednjoškolci.\nŽivko 22.05.2013 14:09\nNije istina, ima ljudi koji radi, i koji će uvek raditi! Samo se sve malo plaća, više ništa nema pravu cenu.\nSrbija mladi studenti honorarni posao posao sezonski posao


Kamion na prelazu Brnjak, 20. septembar 2011\nNormalan promet robe između Kosova i Srbije još nije uspostavljen, iako su Priština i Beograd još 2. septembra u Briselu postigli sporazum o kosovskom carinskom pečatu.\nPriština je ukinula embargo za srpsku robu i srpski kamioni ulaze na Kosovo, ali srpski carinici vraćaju kosovske špeditere nazad, zato što, iako je carinski pečat u redu, u pratećoj dokumentaciji imaju logo na kojem piše “Republika Kosovo”.\nZamenica premijera Kosova i ministarka za trgovinu i industriju Mimoza Kusari Lila izjavila je za Radio Slobodna Evropa da se na srpskoj strani prelaza kosovskim špediterima traži i dokumentacija koju izdaju ispostave srpske carine na severu Kosovu i da ih vraćaju ako tu dokumentaciju nemaju, što,\nprema njenim rečima, predstavlja kršenje septembarskog sporazuma o carinskom pečatu.\nProblema nema i kamioni sa urednom dokumentacijom ne vraćaju se na Kosovo, tvrdi, međutim, u izjavi za Radio Slobodna Evropa šef Kancelarije Vlade Srbije za saradnju sa medijima Milivoje Mihajlović:\n“Nema nikakvog kršenja sporazuma i nema vraćanja kamiona koji imaju urednu dokumentaciju – što podrazumeva da imaju pečat kakav je dogovoren 2. septembra u Briselu i regularnu dokumentaciju koja je statusno neutralna. Kod kamiona u tranzitu, dokumentacija mora da bude u skladu sa međunarodnom tranzitnom dokumentacijom i sa carinskim propisima Srbije.”\nRSE: U čemu je onda konkretno problem?\nMihajlović: Ja mislim da problem ne postoji već da Priština pokušava da napravi problem tamo gde ga nema. Mislim da treba sačekati dan-dva da sve to proradi na svim tim administrativnim prelazima i tu problema više neće biti.\nNa kosovskoj strani, međutim, iznose se bitno drugačije činjenice.\nVeće štete po Srbiju\nPosle 16. septembra počeo je invazivni uvoz robe iz Srbije i do utorka je na Kosovo prošlo više od 380 kamiona sa raznom komercijalnom robom, dok sa Kosova ni jedan kamion sa kosovskim papirima nije prošao u Srbiju.\nNi u sredu nema nikakve promene, kaže za Radio Slobodna Evropa Agim Šahini, predsednik Kosovske alijanse za biznis.\n“Još uvek ne ostvaruje se nikakav izvoz s Kosova u Srbiju zato što srpska vlast traži dokumentaciju UNMIK-a, kao i dokumentaciju od svojih organa na Kosovu.\nPečat koji ne bi trebalo da bude sporan\nKosovski proizvođači i trgovci imaju propratnu dokumentaciju – uvoznu i izvoznu, sertifikate o poreklu itd. Na nekim dokumentima piše “Carina Kosova”, a na drugim dokumentima, recimo od Fito-sanitarne inspekcije, stoji “Republika Kosova”. Međutim, juče i prekjuče su probleme da sa robom uđu u Srbiju imale i neke firme koje su imale samo dokumentaciju na kojoj je stajalo “Carina Kosova”. Dakle, nigde u dokumentaciji nije pisalo “Republika Kosova”, ali srpska strana je, uprkos tome, vratila dva kamiona sa cementom. Pri tome, uopšte nije bilo objašnjeno zašto su ih vratili. Dato je samo objašnjenje da oni priznaju isključivo dokumentaciju koju izdaje UNMIK ili paralelni organi u Mitrovici i drugim mestima”, kaže Šahini.\nAko kosovska roba ne bude nesmetano prolazila u Srbiju, Priština će ponovo uspostaviti embargo, odnosno, reciprocitet, na srpsku robu koja ulazi na Kosovo, najavila je kosovska ministarka Kusari Lila.\nAko kosovska roba ne bude nesmetano prolazila u Srbiju, Priština će ponovo uspostaviti embargo.\n“Mi ćemo koordinisati korake sa akterima i drugima, kako bismo postigli da se sporazum i sprovodi. U suprotnom, ukoliko srpska strana ne bude radila na njegovom sprovođenju, ovaj sporazum neće biti moguće jednostrano implementirati – samo od kosovske strane – pa ćemo biti primorani da ponovo uvedemo reciprocitet”, izjavila je ministarka Kusari Lila.\nTakav zahtev Vladi Kosova, prema rečima Agima Šahinija, uputila je i Kosovska alijansa za biznis.\n“Mi smo glas proizvođača i biznisa sa Kosova i ukoliko do kraja nedelje Srbija ne bude poštovala sporazum postignut 2. septembra u Briselu, od Vlade smo tražili da ponovo vrati reciprocitet”, kaže Šahini.\nBez obzira na političke implikacije problema, ukoliko bi Priština ponovo uspostavila reciprocitet, ekonomska šteta po Srbiju bila bi mnogo veća nego po Kosovo, kaže za Radio Slobodna Evropa Milan Kovačević, konsultant za strana ulaganja, dodajući da se boji da bi Kosovo moglo ponovo početi da blokira robu iz Srbije.\n“Mi mnogo više izvozimo na Kosovo nego što uvozimo sa Kosova, ali njima je svakako stalo da i njihova roba izlazi sa Kosova, tako da će sa njihove strane verovatno doći do blokiranja i uvoza na Kosovo. Naša ekonomska šteta bi bila veća, iznosila bi nekoliko stotina miliona evra godišnje Posebno u sadašnjoj situaciji kad nam jenjava rast izvoza, nama je veoma važno očuvati svaki izvoz”, ocenjuje Kovačević.


Đokić: Nije uloga Saveta da potvrđuje odluke Senata | Novine Toronto\nĐokić: Nije uloga Saveta da potvrđuje odluke Senata\nNovi rektor Univerziteta u Beogradu (BU) Vladan Đokić izjavio je da nije bio kandidat vlasti na izborima za to mesto, niti je pravio bilo kakve separatne dogovore sa bivšim ministrom prosvete Mladenom Šarčevićem.\n"Moja kandidatura je bila javna, kao i program koji sam predložio sa svojim timom. Svako je mogao da se opredeljuje na osnovu nekog ranijeg iskustva ili na osnovu dosta temeljnog plana koji sam kandidovao, a ne na temelju zakulisnih igara. Tako otvoreno ćemo raditi i u narednom periodu", rekao je Đokić, za današnje Večernje novosti.\nGovoreći o glasanju za rektora, on je rekao da "uloga Saveta nije da potvrđuje ili ne potvrđuje odluke Senata", na konstataciju da je na glasanju Senata BU dobio 17 glasova a Ivanka Popović 27 ali da se odnos premenio na glasanju u Savetu, kao i da je Popović izjavila da se to nije nikad nije dogodilo - da Savet ne potvrdi odluku Senata, te se može sumnjati da je politika presudila.\n"Kada uđete u neku utakmicu onda postupate po pravilima koja su prethodno propisan. A pravila su jasna, Senat predlaže kandidate, a Savet ih bira. Znači uloga Saveta nije da potvrđuje ili ne potvrđuje odluke Senata, već da bira rektore", rekao je Đokić.\nKako je ocenio, "članovi Senata nisu političari, već predstavnici akademske zajednice: fakulteta, instituta, studenata i predstavnici Vlade, od kojih su velika većina univerzitetski profesori i članovi SANU".


RTS :: Slika Pavla Simića – jedinstveni svedok istorije\nKultura Slika Pavla Simića – jedinstveni svedok istorije\nSlika Pavla Simića – jedinstveni svedok istorije\nnedelja, 13. maj 2018, 19:30 -> 19:53\nU Galeriji Matice srpske u Novom Sadu otvorena je izložba "Majska skupština 1848. – 170 godina posle". U fokusu izložbe je remek-delo slikara Pavla Simića, slika koja je jedinstveni istorijski dokument o jednom od najznačajnijih datuma u istoriji Vojvodine, Majskoj skupštini kada je 1848. godine proglašena Srpska Vojvodina u okvirima Austrougarske.\nSlika jednog od najčuvenijih srpskih slikara, Novosađanina Pavla Simića, jedini je dokument gde se može videti kako je nacionalno oduševljenje u Karlovcima izgledalo.\n"To je istovremeno i istorijska kompozicija, ali i najbrojniji grupni portret koji je do tada naslikan u srpskom slikarstvu. Znamo da je on neke od tih ličnosti slikao po sećanjima, neke po postojećim portretima", objašnjava Snežana Mišić, autorka izložbe.\nSlika je postavljena u Galeriji Matice srpske, uz originalno nebo koje se koristilo na Majskoj skupštini i koje je prikazno na Simićevoj slici. Posebno je zanimljivo da se čitav vek mislilo da je ova slika uništena, a u Novi Sad vraćena je tek 1976. godine.\n"Ona se nalazila u Narodnom muzeju Mađarske u Budimpešti, ali se vodila kao delo Antona Jozefa Bauera, a to je bio litograf", istakla je Mišićeva.\nOve godine spojila su se tri jubileja u jednoj godini, ukazala je Tijana Palkovljević Bugarski, upravnica Galerije Matice srpske.\n"Sa jedne strane to je dvesta godina od rođenja Pavla Simića, 170 godina od nastanka slike 'Majska skupština' i sto godina od prisajedinjenja Vojvodine Srbiji. Tako da se nama činilo da je naša dužnost da javnosti ukažemo na značaj ove slike", navela je Tijana Palkovljević Bugarski.\nU Galeriji Matice srpske biće postavljena naredna tri meseca, a zatim će biti prikazana u Sremskim Karlovcima i Sentandreji.


muškarci BiH oglasi, Upoznavanje BiH\nMuškarci BiH Oglasi\nDa li tražite partnera? Proverite profile u nastavku i možda naletite na svog idealnog partnera. Stupite u kontakt s njima i organizujte sastanak ove nedelje. Naš sajt ima na stotine registrovanih korisnika koji čekaju da se ćaskaju sa osobom kao Vi! Kreirajte svoj potpuno besplatan nalog ovde\nToni987 visok 170 crne kose plave oci


Selektorka i košarkašice Srbije obišle štand Unicefa\nBeta\t 25. jula 2016. 16:20\nSelektorka reprezentacije Srbije Marina Maljković i košarkašice Danijel Pejdž, Saša Čadjo i Nevena Jovanović obišle su danas štand UNICEF-a u Beogradu i rekle su da su ponosne što podržavaju ovu organzaciju.\nOne su pozvale gradjane da se priključe Klubu prijatelja UNICEF-a kako bi kroz redovne mesečne donacije “podržali najvredniji resurs, a to su deca”.\n“Ponosna sam jer imam mogućnost da na ovaj način podržim UNICEF, koji decenijama pomaže deci u našoj zemlji. Ova organizacija ulaže ogromne napore da bi oni imali srećnije detinjstvo, uslove da uče, budu zdrava i bezbrižna”, rekla je Maljkovićeva.\nOna je dodala da je njena misija, kao trenera i selektora nacionalne ženske reprezentacije da neguje tim koji postiže dobre rezultate na terenu, ali i da motiviše decu da se bave sportom i neguju prave vrednosti.\nRekla je i da bi volela da gradjani Srbije “nizom dobrih dela” pomognu onima kojima je to najpotrebnije.\n“Svačije malo na kraju znači mnogo za promene i lepše detinjstvo dece u našoj zemlji”, dodala je ona.\nDanijel Pejdž je kazala da bi gradjani “utakmicu za dobrobit dece u Srbiji” trebalo da odigraju ujedinjeni.\n“Neizmerno je važno da utakmicu za dobrobit dece u Srbiji igramo ujedinjeni kao tim, i da verujemo da budućnost dece u našoj zemlji zavisi od svakog od nas. UNICEF je najuglednija organizacija koja se bavi decom i veoma sam srećna što mogu da promovišem vrednosti iza kojih stoji. Svi mi možemo da budemo deo tima koji stvara bolje uslove za decu, za sadašnje i buduće generacije”, rekla je košarkašica Danijel Pejdž.\nSaša Čadjo iskoristila je podsetila na važnost davanja i pomaganja drugima.\n“Samo kada smo humani i okrenuti drugima, koliko i sebi, možemo biti istinski srećni. Uostalom, zajedno smo jači u životu i na terenu” rekla je Čadjo.\nŠtand UNICEF-a postavljen je u centru Merkator u maju ove godine, sa ciljem prikupljanja redovnih donacija za programe koje ova organizacija sprovodi u Srbiji.\nKampanju su do sada podržale brojne javne ličnosti, poput Aleksandra Saše Djordjevića, ambasadora UNICEF-a i selektora muške košarkaške reprezentacije Srbije, kao i mladih glumaca i glumica Aleksandra Radojičića, Bojana Perića, Tamare Krcunović, Jelene Gavrilović i drugih.


Gradiska.com - Velike mogućnosti razvoja opštine Srbac\nTim povodom održan je sastanak Partnerske grupe, koju čine predstavnici lokalne uprave, javnih preduzeća, privrednih i drugih subjekata i organizacija sa područja Srpca. Uz pomoć opštinskog razvojnog tima i predstavnika UNDP-a predstavljeni su rezultati analize razvoja Srpca u prethodnim godinama, te mogućnosti i prioritetni ciljevi u narednom periodu.\n„Veći dio Strategije je sproveden u prethodnom periodu. Fokusirali smo se na društveni i ekonomski razvoj, zaštitu životne sredine i turizam. Došlo je do raznih promjena, te je revizija neophodna kako bi znali na čemu moramo raditi u buduće. To su uglavnom drvoprerada, metalna industrija i poljoprivreda“, rekao je Marko Miholjčić, načelnik Odjeljenja za privredu i društvene djelatnosti opštine Srbac.\nČlanovi Partnerske grupe svjesni su da je u narednim godinama neophodno aktivno raditi na razvoju opštine, jer, naglašavaju, Srbac ima velike razvojne kapacitete u različitim segmentima.\n„Velike su mogućnosti razvoja privrede na ovom području. Smatram da bismo samo trebali bolje znati iskoristiti prirodne resurse koje imamo“, istakao je Vojin Kusić, privrednik iz Srpca.\nU okviru revizije „Strategije razvoja opštine Srbac za period od 2011. do 2020. godine“ predstavljena je i SWOT analiza, kojom su prikazane snage, slabosti, mogućnosti i poteškoće u razvoju opštine. Kao pozitivne strane navedeni su blizina graničnog prelaza i ključnih saobraćajnih komunikacija u okruženju, velike površine kvalitetnog poljoprivrednog zemljišta, dinamičan razvoj živinarstva, i drugo. Porast nezaposlenog stanovništva, nedostatak kvalifikovane radne snage i povećanje broja korisnika socijalnih programa, neki su od glavnih nedostataka opštine. Priliku za razvoj predstavnici opštinskog razvojnog tima i UNDP-a vide u blizini tržišta EU, dok, s druge strane, ekonomska kriza i politička i pravna nesigurnost u BiH predstavljaju otežavajuće faktore u razvoju Srpca.\nViše iz kategorije: « Đokić : Srbac ima povoljne uslove za ulaganje investitora


PRIORITETNI POSLOVI U BELOM BLATU, STAJIĆEVU I EČKI – Zrenjanin\nPrave planove za novu godinu\nPredstavnici mesnih zajednica Belo Blato, Stajićevo i Ečka nadaju se da će bar neke od komunalnih poslova poput asfaltiranja ulica i popravke ulične rasvete naredne godine uspeti da finansiraju od redovnih primanja od grada, a očekuju se i posebni, veći projekti – kao što je gasifikacija u Belom Blatu, koju je gradonačelnik nedavno najavio pri poseti ovom mestu.\nGradska delegacija je nastavila posete selima u okviru pripreme budžeta, kako je preneo gradski sajt.\nU Belom Blatu je predsednik Saveta Mesne zajednice Miroslav Markuš obavestio da je primarno rešavanje problema pijaće vode izgradnjom eko-česme, zatim asfaltiranje jedne ulice i saniranje atarskog puta. Takođe je naveo da je sa predstavnicima Grada dogovoreno da će se u 2020. početi sa radovima na tekućem održavanju škole, kao i da će krenuti sa popravkom objekta mesne zajednice.\nStanovnici Belog Blata uskoro će moći i da se priključe na gasovod budući da će se, kako je najavio gradonačelnik Čedomir Janjić, u narednom periodu raditi gasifikacija sela. U ovaj projekat „Srbijagas” će uložiti više od milion i po evra, kazao je on.\nGradonačelnik je takođe pohvalio beloblatsku tradicionalnu „Kobasicijadu”, za koju je rekao da bi mogla da bude uvrštena u manifestacije od značaja za Grad.\nNajlepše vesti ipak stižu iz Stajićeva – u 2019. godini u ovom selu rođeno je više beba – 28, a školu, računajući i predškolce, pohađa 260 dece, istakli su članovi i predsednik Saveta tamošnje mesne zajednice Svetozar Stefanov, Nemanja Milinković i Bojan Janjić.\nIpak, ono što je urgentno od komunalnih problema, naveli su, jeste saniranje udarnih rupa na ulicama, dimnjaka na objektu vrtića i nastavak izgradnje kanalizacione mreže. Naredne godine Mesna zajednica Stajićevo planira da obeleži 100 godina od postojanja sela i da podigne spomenik osnivaču ovog mesta parohu Savi Stajiću.\nPrema rečima predstavnika Saveta MZ Ečka Milivoja Petrova i Marinela Mendree, u ovom selu najpre je potrebno sanirati asfalt u ulicama, završiti izgradnju kanalizacione i fekalne mreže, ali i urediti seosku pijacu, osvetliti biciklističku stazu i rekonstruisati uličnu rasvetu.\n← ZRENJANINKA SVETLANA RISTIN (VESLAČICA) STUDIRA, TRENIRA I TAKMIČI SE U AMERICI\nPrazna priča →


Haradinaj razgovarao sa visokim zvaničnikom NATO-a\nIzvor: Radio Slobodna Evropa, 13.Mar.2018, 18:07\nPremijer Kosova, Ramuš Haradinaj, sastao se u utorak sa direktorom Savetodavnog tima NATO-a, generalom Ralfom Hofmanom, kojem se zahvalio na pruženoj podrški Bezbednosnim snagama Kosova. Haradinaj je takođe izrazio spremnost o produbiljvanju odnosa između Kosova i NATO-a, što će doprineti i regionalnoj bezbednosti, navodi se u saopštenju Vlade Kosova. On je naveo da su Bezbednosne snage Kosova profesionalne snage na usluzi svim građanima. O Bezbednosnim snagama Kosova Haradinaj je...\nPremijer Kosova Ramuš Haradinaj, sastao se u utorak sa bivšim nemačkim ministrom ambijenta, Klausom Toepferom, kojeg je nemačka vlada odredila da posreduje po pitanju rešavanja problema električne energije između Kosova i Srbije što uzrokuje kašnjenje satova. Haradinaj je izrazio posvećenost...


(2.95 / 136) Mogućnost primene Šitaka i Reiši gljiva u savremenoj zapadnoj medicini\nAutor: prof dr Srđan Pešić Vekovima se plod šitake koristi, kako u kineskoj, tako i u tradicionalnoj medicini drugih azijskih naroda. Ekstrat ove gljive je skoro nezabilazni tradicionalni lek u pokušaju očuvanja i poboljšanja funkcionisanja zdravog organizma i prirodnog produženja života. Veliki je broj pisanih dokumenata koji nam pokazuju da su ovu gljivu kinezi kroz vreme koristili u lečenju digestvnih tegoba, smirivanju različitih bolova, a naročito glavobolje, prehlada praćenih visokom temperaturom i groznicom, kao i kod ljudi sa srčanim tegobama. Danas ona ima nezaobilazno mesto u tradicionalnoj kineskoj medicini u terapiji različitih trovanja, virusnih infekcija, povišenog krvnog pritiska ili poremećaja metabolizma masti.\nŠitake danasSve ovo je otvorilo vrata ispitivanjima o mogućnosti primene šitaka gljive u savremenoj zapadnoj medicini. Na osnovu mnogobrojnih laboratorijskih istaživanja danas se pouzdano zna da ona sadrži značajne količine važnih vitamina i minerala. Bogatstvo vitaminima B grupe i vitaminom D, čine je važnim nutritivnim izvorom ovih, u mnogobrojnim fiziološkim procesima, neophodnim supstancijama. Ako se tome doda i visok procenata, za život važnih minerala, kalcijuma, magnezijiuma, fosora i gvožđa, postaje jasno odakle toliko ineresovanje za upotrebu ove gljive u svakodnevnoj ishrani. Šitake gljiva je izgleda bogata i koenzimom Q10, supstancijom sa dokazanim antioksidantnim i imunoprotektivnim svojstvima.\nTerapijsko dejstvoIzgleda da se povoljno terapijsko dejstvo prečišćenih ekstrakta ove gljive zasniva na imunostimulaciji i podizanju imunološke odrambrene snage organizma, a zahvaljujući stimulaciji povećanog stvaranja T-killer limfocita.\nMoguća primenaUmesto zaključka moglo bi se nabrojati samo neka od stanja gde primena ove gljive može biti od pomoći: pojačanje odbrambenog odgovora organizma u stanjima iscrpljernosti i intenzivnog dugotrajnog napora, usporavanje toka i olakšavanje tegoba kod virusnih respiratornih infekcija, hepatitisa i HIV infekcije, pomoćno dejstvo u terapiji nekih tumora, snižavanje povišenog krvnog pritiska, uravnoteženje poremećaja metabolizma masti, pomoćno terapijsko dejstvo kod urinarnih problema i dr.\nReiši gljiveReiši gljive, čiji je japanski naziv Ling Zhi Reishi, se više hiljada godina koriste u tradicionalnoj medicini azijskih naroda i pripisuju im se čudotvorna svostva. Otuda i starokineski nazivi za ovu gljivu: drvo života, gljiva dugovečnosti ili nebeska trava. Još su lekari dinastije Ming opisali da dugoročno uzimanje ovih gljiva doprinosi dobrom zravlju i dugovečnosti. Vekovima je poznato da se ona bez štetnih efekata može uzimati svakodnevno. Imajući u vidu je drvenaste konziste konzistencije retko se koristi kao hrana. Najčešće su joj pripisivana delotvorna svojstva u smislu očuvanja dobrog zdravlja, jačanja odbrambernih sposobnosti i popravljanju iscrpljenosti ili umora, ali i u lečenju infekcija.


Crna Gora: Vlada osuđuje nasilje | 24sata\nSUKOBI POLICIJA I OPORBE\nU Budvi već danima traju neredi i incidenti oko predaje vlasti novoj vladajućoj većini. Spor u Budvi počeo je 17. lipnja kada je gradonačelnik odan prosrpskoj oporbi odbio predati vlast vladajućoj koaliciji unatoč gubitku većine u lokalnom parlamentu.\nNakon posljednjih incidenta crnogorska vlada pozvala je nadležne organe da „odlučno i zakonito spriječe, suzbiju i sankcioniraju svaki pokušaj potkopavanja demokracije i ugrožavanja mira i sigurnosti građana“.\n“Sinoć, ali i danima prije toga, svjedočimo direktnim i bezobzirnim primjerima protupravnog i izgredničkog ponašanja pojedinaca i grupa u više crnogorskih gradova”, navodi u priopćenju crnogorska vlade, istaknuvši da je „na djelu oprobani obrazac ponašanja određenih političkih subjekata, koji za cilj ima destrukciju prema državi i njenim institucijama, i izazivanje nestabilnosti u Crnoj Gori“.\nIz crnogorske vlade upozoravaju da je napad na policijsku uniformu, napad na državu Crnu Goru i njene temeljne vrijednosti, te da „nasrtaj na svakog policajca koji pošteno zarađuje za kruh svojoj porodici predstavlja nasilje u najprimitivnijem obliku“.


Olbrajtova: Volela bih da je Obama pritisnuo crveno dugme za Siriju - 13.04.2018, Sputnik Srbija\nOlbrajtova: Volela bih da je Obama pritisnuo crveno dugme za Siriju\nVelika polemika vodi se o ulozi bivšeg predsednika Baraka Obame u ratu u Siriji. Nakon što je Tramp kritikovao svog prethodnika zbog toga što nije preduzeo... 13.04.2018, Sputnik Srbija\n07:27 13.04.2018 (Osveženo: 08:08 13.04.2018)\n© AFP 2022 / PAUL J. RICHARDSBivša američka državna sekretarka Medlin Olbrajt govori na konvenciji Demokrata u Bostonu 2004.\nVelika polemika vodi se o ulozi bivšeg predsednika Baraka Obame u ratu u Siriji. Nakon što je Tramp kritikovao svog prethodnika zbog toga što nije preduzeo odlučnu akciju u Siriji pre nekoliko godina, bivša državna sekretarka Medlin Olbrajt izjavila je da želi da Obama objasni koja je „crvena linija“ za sirijskog predsednika.\nKako prenosi „Njuzvik“, Olbrajtova, koja je od 1997. do 2001. godine obavljala funkciju državne sekretarke SAD, rekla je da se ne slaže sa Trampovom kritikom Obame. Ona se, ujedno, nije složila ni sa Obaminom odlukom da ne pokrene vojnu akciju protiv Asada nakon što je sirijski lider navodno upotrebio hemijsko oružje protiv svog naroda.\n13 April 2018, 07:07\n„Volela bih da je Barak Obama pritisnuo crveno dugme, a ja sam lično poželela da smo prošli kroz to“, rekla je Olbrajtova i dodala: „Međutim, ono što se desilo jeste da je Barak Obama tražio podršku Kongresa, jer nije želeo da uradi nešto izvan zakona, a onda Kongres to nije podržao“.\nNjuzvik podseća da je 2012, godinu dana nakon što je počeo krvavi rat u Siriji, Obama rekao da će upotreba hemijskog oružja opravdati američku vojnu akciju na Bliskom istoku, rekavši da bi takav potez označio „crvenu liniju“. Ali kada je predgrađe Damaska pod kontrolom pobunjenika pogođeno gasom sarinom u napadu u kojem je ubijeno blizu 1.500 civila, Obama je odlučio da sačeka sa odlukom o napadima i zatraži odobrenje od Kongresa. I Kongres i veći deo američke javnosti bili su protiv intervencije SAD u Siriji.\nTaj list prenosi i da je u tom trenutku, tada magnat nekretnina Donald Tramp, takođe, na Tviteru pozvao Obamu da ne pokrene vojnu akciju: „Ako Obama napadne Siriju i nevini civili budu povređeni i ubijeni, on i Amerika će ostaviti loš utisak!“ .\n„Njuzvik“ ocenjuje da je skoro pet godina kasnije predsednik Tramp promenio ploču. U subotu veče stigle su vesti iz Sirije da je izvršen još jedan napad hemijskim oružjem u predgrađu Damaska. Tramp je odmah izjavio da će napadači platiti cenu. On je takođe napao Obamu zbog toga što ranije nije rešio problem.\n„Da je predsednik Obama prešao svoju crvenu liniju, sirijska katastrofa bi već davno bila završena! Životinja Asad bi bio istorija!“


Hoće li Turska posle kupovine S-400 napraviti još veći zaokret u naoružanju - 06.09.2019, Sputnik Srbija\nNe postoje razvijene zemlje koje ne poseduju nuklearno oružje, a Turska je svakako jedna od razvijenih. Ipak, dok god je članica NATO-a zvanična Ankara će... 06.09.2019, Sputnik Srbija\nRusija treba u paketu da ponudi S 400, SU57 i putnicki MC 21. To treba svakoj drzavi.\n07:05 06.09.2019 (Osveženo: 07:09 06.09.2019)\n© Sputnik / Mihail Voskresenskiй / Uđi u foto-galerijuVladimir Putin i Redžep Tajip Erdogan na MAKS-u\nAmerika je otkazivanjem dva nuklearna sporazuma, sa Iranom i onog sa Rusijom o raketama kratkog i srednjeg dometa, pustila duha iz boce. Zato ne treba da čudi najnovija Erdoganova izjava da je neprihvatljivo braniti Turskoj nabavku nuklearnog oružja, šta god ona značila.\nZa dublje analize o tome šta je razlog za takvu izjavu predsednika Turske i šta ona nagoveštava, očigledno je bilo rano, budući da je, kako je primetio dobar poznavalac prilika u Turskoj Vojislav Lalić, nisu preneli ni svi turski mediji. Ipak, prve ocene nisu izostale i posmatrači je, pre svega, dovode u vezu sa stavom Turske o nuklearnom programu Irana, ali i sa zaokretom Ankare po pitanju naoružavanja, kaže Lalić.\n„Na jednom partijskom skupu u Ankari predsednik Redžep Tajip Erdogan rekao je da zemlje koje imaju nuklearno oružje brane Turskoj da ga kupi ili da ga proizvede. On nije rekao da li njegova zemlja ima nuklearne planove, ali je ova izjava koja se čula prvi put izazvala spekulacije. Pogotovo što je Erdogan na tom istom skupu rekao da ne postoje razvijene zemlje koje ne poseduju nuklearno oružje, a Turska je svakako jedna od tih zemalja“, objašnjava sagovornik Sputnjika.\nNekadašnji dopisnik iz Ankare podseća da je Turska inače protiv širenja nuklearnog naoružanja i da je 1980. godine potpisala sporazum o tome, a 15 godina kasnije i sporazum o zabrani nuklearnih proba. Zato najnoviju Erdoganovu izjavu posmatrači i dovode u vezu sa njegovim stavom o nuklearnom programu Irana, primećuje Lalić.\n„On je od početka bio na strani Teherana i kritikovao je Ameriku da se u tom slučaju ponaša dvolično, da vodi politiku duplih standarda. Erdogan tvrdi da pojedine zemlje u regionu Bliskog istoka već godinama, decenijama, poseduju nuklearno naoružanje, a da Amerika, kada je o tome reč, ćuti, a okomila se na nuklearni program Teherana“, ističe sagovornik Sputnjika.\nOn napominje da Erdogan u tom kontekstu nije pominjao nijednu zemlju, ali i dodaje da posmatrači ocenjuju da je mislio na Izrael za koji se veruje da poseduje najmanje 50 nuklearnih bojevih glava, koji je uz Ameriku glavni protivnik iranskog nuklearnog programa.\nLalić ukazuje na još jedan momenat.\n„Kada je reč o Erdoganovoj izjavi nju mnogi dovode u vezu i sa primetnim zaokretom u politici naoružanja. Ankara uporno pokušava ne samo da kupuje moderno oružje, nego i da učestvuje u njegovoj proizvodnji. Turska je tražila od bivše administracije Baraka Obame u Vašingtonu da učestvuje u proizvodnji raketa ’patriot‘, a ne samo da ih kupi, što je Obama odbacio. Ona se posle toga okrenula Moskvi i sklopila sporazum o kupovini sistema S400 i u Ankari tvrde da jednim delom učestvuju u proizvodnji tog naoružanja“, navodi dobar poznavalac prilika u Turskoj.\n© Sputnik / Vitalij PodvickiErdogan je izabrao sigurnost i S-400\nErdogan je izabrao sigurnost i S-400\nOn podseća da Turska učestvuju i u proizvodnji američkih aviona F-35, što je posle ugovora između Ankare i Moskve postalo sporno, pa je Vašington blokirao isporuku aviona i obuku pilota. Pitanje je da li će Turska, kako najavljuje, naći alternativu na drugoj strani, ili će ipak naći zajednički jezik sa Vašingtonom. Zbog toga se, kako kaže Lalić, s pažnjom očekuje susret Donalda Trampa i Redžepa Tajipa Erdogana u okviru jesenjeg zasedanja Generalne skupštine UN u Njujorku krajem septembra.\nDirektor ruskog Centra za proučavanje nove Turske Jurij Mavašev smatra da je Erdogan svestan toga da Turska ne sme da poseduje nuklearno naoružanje.\n„Prvi razlog je u tome što je Turska i dalje članica NATO-a i mora da igra po pravilima tog vojnog saveza, bez obzira na to što vodeće zemlje Alijanse Tursku tretiraju kao državu odmetnika“, kaže ovaj sagovornik Sputnjika.\nDrugi razlog je, kako smatra, naučno-tehnički, jer Turska nema dovoljno stručnjaka da postane nuklearna zemlja. Mavašev podseća da projekat izgradnje nuklearne elektrane „Akuju“ Turska realizuje u saradnji s Rusijom, baš zato što nema dovoljno stručnog kadra čak ni za takozvani „mirni atom“.\nOvakvim izjavama Ankara pokušava da se izbori za poseban tretman i status u okviru NATO-a, zaključuje Mavašev za Sputnjik.\n6 Septembar 2019, 11:49


Vi ste ovdje:Home»Magaza»Austrija dala “zeleno svjetlo” za početak sezone Formule 1\nBy Redakcija on\t 1. Juna 2020 Magaza\nVlada Austrije dala je dozvolu Formuli 1 za održavanje trka 5. i 12. jula, kojima bi počeo ovogodišnji šampionat koji je odložen zbog pandemije koronavirusa, pišu austrijski mediji.\nPrema tim izvorima, poslije višenedjeljnih pregovora između čelnika Formule 1, „Red Bul ringa“ i lokalnih zvaničnika dobijeno je zeleno svjetlo za plan koji su oni osmislili.\nRanije tokom nedjelje, ministar zdravlja Rudi Anschober je rekao da je Vlada završila sa analizom plana i da će zvanična odluka biti objavljena u dogledno vrijeme.\nMeđutim, čini se da se situacija razvila mnogo brže nego što se mislilo i dobijena je dozvola samo nekoliko dana prije nego što će Formula 1 otkriti kako će izgledati evropski dio sezone, što je planirano za ponedjeljak.\nPo planu koji je odobren, trci će čak moći da prisustvuju gledaoci, ali će broj biti ograničen na 500. Za sada se ne zna kakav je tačan plan po tom pitanju, ali je izvršni direktor Formule 1 Ros Bron još ranije najavio da će svi zaposleni biti izolovani od spoljašnjeg svijeta.\nTo uključuje i to da će se u Austriju stizati čarter letovima do vojne baze koja je udaljena nekoliko kilometara od Špilberga, a timovi će odsjedati u različitim smještajima. Svakako će svi prije dolaska u Austriju morati da budu testirani na koronavirus, a testovi će se ponavljati na licu mjesta na nekoliko dana.\nPrije zvanične potvrde potrebno je još da se dobije dozvola zdravstvenog direktorata Štajerske, ali se očekuje da je to samo formalnost.


Sreda, 15. februar 2012.\nPredsednica Narodne skupštine Republike Srbije prof.dr Slavica Đukić Dejanović otvorila je izložbu „Ustavi Kneževine i Kraljevine Srbije“ kojom je počela centralna manifestacija obeležavanja nacionalnog praznika Sretenje – Dana državnosti Srbije.\nSrbija – trajanje i pamćenje\nPredsednica Narodne skupštine Republike Srbije prof. dr Slavica Đukić Dejanović otvorila je izložbu „Srbija – trajanje i pamćenje“ u Arhivu Srbije, povodom obeležavanja Dana državnosti.\nPotpisan Memorandum o razumevanju sa Parlamentom Grčke\nPredsednica Narodne skupštine Republike Srbije prof.dr Slavica Đukić Dejanović i predsednik Parlamenta Grčke Filipos Pecalnikos potpisali su Memorandum o razumevanju o saradnji dva parlamenta.\nČlanovi PG prijateljstva sa Rumunijom razgovarali sa predstavnicima nacionalnih saveta, političkih partija i udruženja Rumuna i Vlaha u Srbiji\nČlanovi Poslaničke grupe prijateljstva sa Rumunijom sastali su se danas u Domu Narodne skupštine sa predstavnicima nacionalnih saveta, političkih partija i udruženja Rumuna i Vlaha u Srbiji.\nPredsednica Narodne skupštine otvara izložbu u Arhivu Srbije\nPredsednica Narodne skupštine Republike Srbije prof. dr Slavica Đukić Dejanović, u utorak, 14. februara 2012. godine, u 15.00 časova, u Arhivu Srbije (Karnegijeva 2), otvoriće izložbu „Srbija – trajanje i pamćenje“.\nKomisija je na 3. sednici održanoj 9. februara 2012. godine, kojoj je predsedavala predsednica Komisije Judita Popović, razmotrila informaciju o pokušaju bekstva Sretka Kalinića i Željka Milovanovića iz posebne pritvorske jedinice Specijalnog suda u Beogradu.\nNa 2. sednici održanoj 8. februara 2012. godine, članovi Komisije obavili su dogovor o pripremi metodologije za rad Komisije.


ZAKON O PREVOZU PUTNIKA U DRUMSKOM SAOBRAĆAJU: Udruženje kombi prevoznika traži odlaganje primene Zakona, jer im taj propis uskraćuje ustavno pravo na rad i tržišnu konkurenciju, odnosno poslovanje pod jednakim uslovima na tržištu prevoza putnika. Zalažu se i za usklađivanje Zakona sa propisima i standardima Evropske unije\nUdruženje kombi prevoznika traži odlaganje primene Zakona o prevozu putnika u drumskom saobraćaju ("Sl. glasnik RS", br. 68/2015 - dalje: Zakon), jer im, kako navode, taj propis uskraćuje ustavno pravo na rad i tržišnu konkurenciju, odnosno poslovanje pod jednakim uslovima na tržištu prevoza putnika.\nUz poruku "Mi poštujemo zakone - vi poštujte naše ustavno pravo na rad", kombi prevoznici traže od Ministarstva građevinarstva, saobraćaja i infrastrukture odlaganje primene tog Zakona i njegovo usklađivanje sa propisima i standardima Evropske unije (EU).\nUdruženje ocenjuje da rigorozne odredbe Zakona, čija primena počinje 13. februara 2017. godine, narušavaju nekoliko elementarnih ljudskih i ustavnih prava, a istovremeno odudaraju od legislative EU.\nKombi prevoznicima se, uz neargumentovane zamerke da ugrožavaju bezbednosti saobraćaja, uskraćuje pravo na rad, građanima pravo na izbor prevoza i usluga, a striktnom primenom sadašnjih zakonskih rešenja direktnu štetu dugoročno bi trpela i država, navode u Udruženju.\nUdruženje kombi prevoznika naglašava da na njihove zahteve za argumentovan razgovor i usklađivanju zakonskih rešenja sa evropskim standardima nadležni u Ministarstvu saobraćaja nisu reagovali.\nIzvor: Vebsajt Beta, 03.02.2017.


Rama: Ne podnosim ostavku i neæe biti izbora - B92.net\nTirana -- Albanski premijer Edi Rama izjavio je da neæe podneti ostavku i da neæe biti vanrednih parlamentarnih izbora u Albaniji.\nNakon masovnih opozicionih antivladinih protesta u Tirani, Rama u intervjuu za italijanski Korijere dela sera kaže da za tim nema potrebe buduæi da je opozicija u dubokoj krizi i nje u stanju da politièki izazove vladu. Manjina u parlamentu, tvrdi Rama, je slabija nego što je bila na izborima 2017.\n"Kada bi sutra bili izbori, opozicija bi dobila manje glasova", kazao je Rama i dodao da je njega izabrao narod i da æe na toj funkciji ostati do kraja služeæi mu. O ostavci, kaže, ne razmišlja.\n"Imam jasan mandat od naroda, imamo veæinu u parlamentu i na kraju imam obavezu suoèavanja sa mojim sunarodnicima. Nisam obavezan da pratim zahteve parlamentarne manjine. Jedina obaveza je ugovor sa albanskim narodom koji nam je dao mandat da vladamo", rekao je albanski premijer.\nRama tvrdi da je njegova vlada potpuno posveæena reformama pravosu]a, da borba protiv korupcije nikada nije bila tako jaka kao sada, te da se radi na jaèanju javne uprave. "Jasno je da je to dug rat i da rezultati ne mogu doæi tako brzo", rekao je Rama.


Omladina Fond za talente\nPokrajinski sekretarijat za sport i omladinu će u 2015. godini finansirati projekte za realizaciju programa „Fond za talente” kroz opšti konkurs namenjenog afirmisanim talentima radi podrške i obezbeđivanja njihovog kontinuiteta rada i uspeha, poboljšavanja uslova za njihov rad i napredovanja.\nSkupštine Republike Srbije je 5. jula 2011. godine usvojila Zakon o mladima na osnovu koga autonomna pokrajina vrši finansiranje potreba i interesa mladih.\nAkcionim planom politike za mlade u AP Vojvodini koji je Skupština AP Vojvodine usvojila 25. novembra 2010. godine, predviđeno je formiranje Fonda za mlade talente, radi podrške njihovom radu i takmičenjima u kontintinuitetu.\nPokrajinski sekretarijat za sport i omladinu je predvideo sredstva konkretno namenjena talentovanim mladima u cilju podrške i obezbeđivanja njihovog kontinuiteta rada i uspeha, napredovanja u punoj snazi, ostvarivanjem i poboljšavanjem njihovih uslova za rad. Sredstva iz Fonda namenjena su za odlazak talentovanih mladih na takmičenja, pripremu za takmičenja, poboljšanje uslova za rad, doškolavanje, usavršavanje.\nVlada AP Vojvodine na ovaj način pruža pomoć, podršku i stimuliše mlade da idu na takmičenja, bore se, pobeđuju i postižu vrhunske rezultate. Na taj način obezbeđeni su uslovi da mladi napreduju, dobiju kontinuiranu i kvalitetnu podršku i brigu. Ovo je ujedno i efikasan način da vanserijsku decu motivišemo da ostanu u zemlji, uče, rade, grade karijeru i doprinose razvoju i napretku našeg društva. Podelite vest\tSledeća >


Jeftini letovi iz Španije do Belizea - Avio karte Španija Belize - eSky.rs\nAvio karte iz Španije do Belizea\nPretražite letove iz Španije do Belizea\nProverite najbolje prilike za letove iz Španije do Belizea\nKada rezervisati letove do Belizea\nZa rutu iz Španije do Belizea nema direktne veze\nNajkraći letovi s presedanjem traju oko 29h 0min.\n✔ Postoje li posebne ponude za letove iz Španije do Belizea na eSky.rs?\n✔ Mogu li se pobrinuti za osiguranje prilikom rezervacije leta iz Španije do Belizea?\n✔ Ako rezervišem let iz Španije do Belizea, mogu li da rezervišem ujedno i smeštaj?\n✔ Koje avio-kompanije nude letove iz Španije do Belizea?\nBudite sigurni, da na eSky.rs ponuda letova iz Španije do Belizea uključuje ne samo niskotarifne avio-kompanije, već i one koje su specijalizovane za visoki standard.


RTS :: Skoplje i Podgorica šalju nove abasadore\nRegion Skoplje i Podgorica šalju nove abasadore\nsreda, 19. nov 2008, 19:03 -> 19:52\nCrna Gora će narednih dana krenuti u proceduru postavljenja novog ambasadora u Beogradu, a Makedonija je već počela taj proces. Nezvanične informacije o kandidatima za crnogorske ambasadore u Beogradu i Prištini.\nZa razliku od Podgorice, gde u vladajućem DPS-u postoji politička spremnost da se pozitivno odgovori na poziv predsednika Srbije Borisa Tadića, ali se konkretne mere tek čekaju, u Skoplju je već otpočeo proces imenovanja novog ambasadora.\nKabinetu predsednika Makedonije Branka Crvenkovskog već je uputio poziv vladi premijera Nikole Gruevskog da počne konsultacije o imenovanju novog ambasadora u Beogradu, piše list "Danas".\n"Danas" nezvanično saznaje da su nesuglasice između Crvenkovskog i Gruevskog donekle prevaziđene i ministar inostranih poslova Antonio Milošoski je počeo sa procesom imenovanja novog ambasadora.\nAmbasador Crne Gore u Prištini\nKandidat za crnogorskog ambasadora u Beogradu je član senata Državne revizorske institucije Dušan Mrdović, a za ambasadora u Prištini generalni direktor Radio-televizije Crne Gore Radovan Miljanić, prenosi agencija "FoNet" nezvanične informacije iz Podgorice.\nCrnogorsko ministarstvo inostranih poslova navodno planira da najkasnije do marta uspostavi diplomatske odnose sa Kosovom.\nIzvesno je, takođe, da se Anka Vojvodić, doskorašnji ambasador u Srbiji, neće vraćati u Beograd nakon što je proglašena nepoželjnom u znak protesta zbog crnogorskog priznanja nezavisnosti Kosova.\nMiljanić je međutim rekao da "nema nikakvih saznanja" da će uskoro biti imenovan za ambasadora u Prištini.\nNavodnu nameru ministarstva inostranih poslova da ga odredi za ambasadora u Beogradu nije mogao da potvrdi ni Mrdović, koji je rekao da "sa vladom o tome nije bilo nikakvog kontakta".\nDPS: Srbija se kaje\nČlan predsedništva DPS-a Miodrag Vuković je najavio da će u narednih nekoliko dana šef diplomatije Milan Roćen krenuti u proceduru imenovanja kandidata za budućeg ambasadora u Beogradu.\nVuković naglašava da taj proces neće dugo trajati i da bi, ako od njegove volje zavisi, voleo da se novi ambasador nađe u Beogradu "već sutra".\nKritikujući srpske vlasti da su proterivanjem ambasadorke Anke Vojvodić udovoljavale nacionalističkim strujama, Vuković je rekao da se nada da će obe strane to brzo zaboraviti i prevazići.\n"Malo je neuobičajeno da Srbija poziva svoje susede da predlože nove ambasadore, nakon što je proterala stare. Ispada da je za pogoršanje naših odnosa bila kriva jedino jedna dama, Anka Vojvodić", rekao je Vuković.\n"Srbija se očigledno kaje zbog tog nediplomatskog i nepromišljenog poteza i to je u redu. Mi ćemo biti konstruktivni", zaključio je Vuković.\n(sreda, 19. nov 2008, 20:38) - anonymous [neregistrovani]


Utakmica sa Partizanom će biti jedan spektakl - Alo.rs\nTrener fudbalera Vojvodine Nenad Lalatović izjavio je da očekuje jedan težak meč protiv Partizana u 25. kolu Superlige, ali da aposlutno veruje u svoj tim.\nNenad Lalatović, Foto: Alo/Marko Metlaš\nVojvodina sutra od 16 sati gostuje crno-belima na stadionu u Humskoj u derbiju 25. kola.\n"Partizan igra kvalitetan napadački fudbal i zbog tog opredeljenja oni su i efikasni, kad se uzme u obzir da smo mi trećeplasirani tim, a da su oni trenutno na drugoj poziciji i to moram da kažem zasluženo. Očekuje nas jedan težak meč, ali ja apsolutno verujem u svoj tim, verujem u svoje igrače. Mi idemo tamo da se nadigravamo sa njima. Nećemo se braniti, pokušaćemo i mi da igramo za gol više", rekao je Lalatović na konfeneciji pred sutrašnji duel.\n"Nemamo razloga za strah, moji momci su pokazali da znaju da igraju protiv Partizana, što govori i činjenica da imamo poslednje tri vezane pobede protiv njih. U finalu Kupa smo ih pobedili, osvojili trofej, u Novom Sadu su vodili pa smo mi preokrenuli na 3:2, tako da će oni sigurno tražiti neku osvetu da pokažu da su bolji tim od nas", rekao je Lalatović.\nOn je istakao da je prava šteta što navijača neće biti, jer smatra da će utakmica protiv Partizana zasigurno biti spektakl.\nSutrašnjom pobedom Vojvodina bi ostvarila četvrti trijmf za redom protiv ekipe Partizana, što bi prema rečima Lalatovića svakako bio veliki uspeh.\n"Moji momci su mnogo toga lepog doneli Vojvodini. Ponavljam, ja aposlutno verujem u njih, izaćićemo na teren, borićemo se. Naravno da je teško pobediti Partizan četiri puta za redom. Dolaskom Saleta Stanojevića Partizan igra sjajan fudbal, ali kad imate kvalitet, rezultat se pravi uz dobru atmosferu. Mi ćemo ostaviti srce na terenu da odigramo dobru i kvalitetnu utakmicu".\nnenad lalatović Vojvodina Fudbal\nLek za KAŠALJ I BRONHITIS: Napravite melem od banana\nOVO SU SKRIVENI SIMPTOMI ŠEĆERNE BOLESTI: Neprijatan zadah, svrab, umor... Evo ko ima najveći rizik od dijabetesa


Ruska vojska pozvala teroriste u Idlibu da se smire - 26.08.2018, Sputnik Srbija\nRuska vojska pozvala teroriste u Idlibu da se smire\nRuska vojska je pozvala militante da prestanu sa oružanim provokacijama u zoni deeskalacije u provinciji Idlibu. 26.08.2018, Sputnik Srbija\nRuska vojska je pozvala militante da prestanu sa oružanim provokacijama u zoni deeskalacije u provinciji Idlibu.\n26 Avgust 2018, 11:36\n„Ruski centar za mirenje zaraćenih strana je pozvao komandire nezakonitih formacija da prekinu sa oružanim provokacijama i prihvate mirno rešavanje situacije u područjima koja kontrolišu“, izjavio je načelnik centra general-major Aleksej Cigankov.\nPrema njegovim rečima, tokom poslednja 24 časa zabeleženo je da su militanti iz Idliba granatirali više od 10 naseljenih mesta u sirijskim provincijama Latakiji, Alepu i Hami.\nJuče je Cigankov saopštio da se više od 70 odsto provincije Idlib nalazi pod kontrolom terorističkih grupa, između ostalih i Nusra fronta.\n„Nekoliko hiljada militanata sa teškim naoružanjem i oklopnom tehnikom je koncentrisano radi ofanzive na Hamu i Alep“, rekao je Cigankov.\nDanas je portparol Ministarstva odbrane Rusije general-major Igor Konašenkov izjavio da su u toku pripreme grupe stanovnika dovezenih sa severa provincije Idlib za učešće u insceniranju „hemijskog napada“ kako bise destabilizovala situacija i prekinula stabilna dinamika tekućeg mirovnog procesa.\nOn je naglasio da bi navodni hemijski napad mogao da posluži SAD i Francuskoj kao izgovor da bombarduju sirijske državne objekte. U tu svrhu je pre nekoliko dana u Persijski zaliv uplovio američki razarač „Salivans“ sa 56 krstarećih raketa, dok je u avio-bazu Udejd u Kataru prebačen strateški bombarder B-1B sa 24 krstareće rakete „vazduh-zemlja“ AGM-158 JASSM.


Vučić ponudio SVM da bude u Vladi, imena ministara sledeće nedelje : Nadlanu.com\nVučić ponudio SVM da bude u Vladi, imena ministara sledeće nedelje\nObjavljeno 7. apr 2014. / 09:23:50\n"Želimo tu koaliciju i da zajedno radimo", rekao je Vučić nakon sastanka sa predsednikom SVM Ištvanom Pastorom u sedištu SNS u Beogradu.\nPastor je novinarima rekao da ta stranka ostaje pri platformi da ima državne sekretare, dok je Vučić rekao da naprednjaci nemaju ništa protiv da SVM ima i ministre u budućoj vladi.\nVučić je na pitanje da li će naprednjaci ponuditi isti otvoreni poziv i socijalistima i NDS rekao da je Predsedništvo stranke donelo jednoglasnu odluku da pozove SVM u vladu, a da je bilo različitih stavova o tome da li u vladu da zovu NDS i koaliciju oko socijalista.\n"Jedino za SVM nije bilo razmimoilaženja", rekao je Vučić.\nOn je naveo da je na sutrašnje razgovore pozvao Ivicu Dačića kao nosioca liste koja je učestvovala na izborima i da ne zna u kojem će se sastavu ta koalicija pojaviti, odnosno da li će Dačić povesti predstavnike PUPS i JS.\nUpitan šta očekuje od sutrašnjih razgovora, Vučiće je rekao da to u ovom trenutku ne može da kaže, ali da će izneti program SNS i da očekuje da Dačić iznese svoj stav.\nVučić je poručio da ne može u vladu sa nekim ko će tražiti u ovakvoj situaciji povećanje plata u javnom sektoru.\n"Ako mi budu rekli hajde još jednaput da ne povećamo snagu privrede zemlje ili da ovako slabi povećavamo plate u javnom sektoru i penzije, ja ću reći da u tome ne mogu da učestvujem, a vi vidite kako ćete drugačije da formirate vladu. A ako budu rekli da ćemo odgovorno da se ponašamo i preduzimao teške korake onda ćemo da razgovoramo na drugačiji način", rekao je Vučić.\nLider naprednjaka je dodao da će danas telefonski razgovarati sa NDS, a da će narednih dana sa njima biti održan i sastanak.\nVučić je rekao da razgovora i sa vanstranačkim ličnostima, kao i sa prijateljima iz inostranstva i naglasio da SNS ne mora da ima većinu ministara u vladi, da će vlada imati najviše 19 članova i da će biti najmanja u modernoj srpskoj politickcoj istoriji.\nI Vučić i Pastor su rekli da uopšte nisu razgovorali o promeni vlasti u Vojvodini.\nGovoreći o Beogradu, Vučić je rekao da će se time baviti stranački organi i da će formiranje gradske vlasti biti završeno u zakonskom roku.\nPastor je nakon sastanka sa Vučićem rekao da je SVM spreman da bude partner u rešavanu problema u Srbiji i izrazio uverenje da će program te stranke moći da bude deo programa buduće vlade.\nPastor je kazao da je zadovoljan današnjim razgovorom i da poziv doživljava kao priznanje stranci i potvrdu da se isplati biti pošten.\n"Ništa novo od Vučića nismo čuli, čuli smo ono za šta smo ubeđeni da odgovora stvarnosti. Sigurno je da ova situacija u Srbiji nije nastala proteklih godinu dana. Sada je strmina prevelika, ruksak pretežak, počinju nam pucati ligamenti i ograničeni smo što se tiče manervskog prostora", rekao je Pastor.\nOn je rekao da je i pored toga SVM kao stranka spremna da učestvuje u rešavanju problema, jer joj je stalo do toga da deca u Srbiji mogu da žive i da se oni koji su otišli iz zemlje u nju se vrate.\n"Spremni smo da budemo partneri u tome, jer nam je to cilj", poručio je Pastor.\nU delegaciji SVM, koju je predvodio predsednik strake Ištvan Pastor, bili su i njeni funkcioneri Balint Pastor i Laslo Varga. U ime SNS, pored Vučića sastanku su psisustvovali i potpredsednici stranke Nebojša Stefanović i Goran Knežević, kao i funkcioneri Jadranka Joksimović i Maja Gojković.\nLider SNS Vučić najavio je na sednici Predsedništva te stranke formiranje vlade sa najviše 19 ministara do 25. aprila.\nKako piše "Danas", SNS će sa potencijalnim koalicionim partnerima razgovarati do četvrtka, u petak se pravi pauza, a u nedelju se očekuje sednica Glavnog odbora stranke na kojoj će se odlučivati o eventualnoj koaliciji.\nPrema rečima sagovornika ovog lista, u subotu na sednici Predsedništva naprednjaci nisu pominjali imena budućih ministara niti druga personalna rešenja, a o tome bi trebalo više da se zna sledeće nedelje, odnosno 15. ili 16. aprila.\nPotpredsednik SNS Nikola Selaković rekao je juče za Radio Beograd da unutar stranke nije bilo konkretnih razgovora o budućem koalicionom partneru te stranke s kojim bi se formirala nova vlada, kao i da će SNS razgovarati sa svima koji su spremni da zasuču rukave kako bi zemlja izašla iz teške situacije.\n"Kada smo razgovarali na Predsedništvu stranke, nismo govorili konkretno o bilo kom budućem koalicionom partneru, ali rekli smo da smo spremni da razgovaramo sa svima koji su spremni da razgovaraju sa nama i da ponudimo svoj program i politiku koja treba da dovede do njegovog ostvarenja“, izjavio je Selaković.\naleksandar vučićištvan pastorsns


Sertić: Rešenja za sedam preduzeća u restruktuiranju – NovostiDana.rs\nBEOGRAD – Ministar privrede Željko Sertić izjavio je danas da je država nadomak rešenja za sedam od 17 preduzeća i istakao da je za građane veoma važno da RTV i RTS imaju stabilan izvor finansiranja.\n„Kada govorimo o privatizaciji, ovu godinu smo počeli sa više od 500 nerešenih preduzeća, a završavamo sa deset. Nadomak smo rešenja za sedam od 17 preduzeća. To su Fabrika auto-maziva iz Kruševca, tri Petoletke koje preduzimaju radnici, zatim ‘Prva Iskra’ Barič, Zastava grupa ide u stečaj i do Nove godine objavljujemo javni poziv za Poljoprivredni kombinat Beograd“, rekao je Sertić na RTS-u.\n„To je ‘Prva Iskra’ Barič i Zastava grupa u svojim određenim delovima“, objasnio je Sertić.\n„Otvorili smo 27 kilometara auto-puta od Vranja do Vladičinog Hana, sledeće nedelje otvaramo 23 kilometara ka Pirotu, počela je izgradnja brze pruge od Beograda ka Budimpešti. Vlada pokazuje koliko su joj svi građani važni“, naglasio je Sertić.


Islamska država pregrupiše se u Iraku i po spornim kurdskim teritorijama\nArhiva - Irački vojnici istražuju jednu od oštećenih zgrada nakon sukoba između iračkih snaga i pripadnoka Islamske države u Kirkuku, oko 300 kilometara severno od Bagdada, Irak, 22. oktobra 2016.\nKoristeći prednosti zbog rivaliteta između centralne vlade i regionalne vlade Kurdistana, islamska država se pregrupiše i pojačava smrtonosne napade po spornim teritorijama širom severnog Iraka, upozoravaju kurdski i irački zvaničnici.\nIračka vada proglasila je konačnu pobedu nad Islamskom državom prošlog decembra, nakon što su iračke snage proterale poslednje ostatke te grupe iz zemlje.\nMilitanti IS od onda su se preorijentisali na gerilsku taktiku ratovanja, posebno u Kirkuku, severnom Saladinu i istočnoj Diali, gde i centralna vlada Iraka, i regionalna vlada Kurdistana polažu pravo na kontrolu teritorije.\nAli al Husaini, portparol Šiitskih narodnh mobilisanih snaga (PMF) u severnom Iraku, optužio je IS da pokušava da pretvori teritorije u rasadnik koji će hraniti tenzije između Kurda, Arapa i Turkmena.\nBogate prirodnim resursima, spore teritorije bile su jezgro decenijama dugog konflikta između vlade Iraka i Kurda.\nKurdi tvrde da je bivša vlada Iraka pod Sadamom Huseinom izmenila demografiju te oblasti raseljavajući Kurde i Asirce i naseljavajući arapska plemena. Član 140 sadašnjeg Ustava Iraka zahteva preduzimanje mera kako bi se preokrenule te promene pre nego što se ljudi u oblastima na referendumu izjasne o svojoj sudbini.\nReferendum je trebalo da se održi novembra 2007, ali je odlagan, a oblast je ostala sporna.\n"Teroristi IS-a žele da stvore haos pribegavajući napadima u formi militantnih bandi", rekao je al Husein za Glas Amerike. "Žele da stvore podele među takmacima za ovu oblast i dokažu da još uvek imaju moć u Iraku".\nOn kaže da su borci IS-a pojačali svoje "udari i beži" napade u gradovima i selima i da opstruiraju skorašnje iračke parlamentarne izbore zakazane za maj.\nU poslednjim nedeljama, iračke bezbednosne snage okrivile su osumnjičene pobunjenike Islamske države za nekoliko smrtonosnih napada izvedenih u spornoj oblasti.\nProšle nedelje, propagandska agencija Islamske države, Amak novinska agencija, javila je da su militantni u Kirkuku ubili i ranili 103 pripadnika iračkih snaga i uništili nekoliko oklopnih vozila od 19. februara.\nU subotu, iračka federalna policija saopštila je da je osam njenih pripadnika ubijeno nakon što su oteti na putu iz Kirkuka do Bagdada. Preko naloga Islamske države na društvenim mrežama podeljene su fotografije onoga za šta oni tvrde da su pripadnici federalne policije postrojeni pre nego što će ih streljati maskirani militanti.\nNapad je usledio nakon još jednog smrtonosnog napada prošlog meseca, kada su militanti IS-a ubili 27 pripadnika Narodnih mobilisanih snaga u zasedi u Haviđi, južno od Kirkuka.\nAzad Hamid Šafi, čelnik gradskog veća u Mandaliju, u istočnoj provinciji Dijala, kaže za Glas Amerike da je većina napada IS povezana sa izolovanim ćelijama čiji se pripadnici prerušavaju u iračke vojne uniforme i prave lažne kontrolne punktove.\nŠafi kaže da IS takođe upotrebljava te kontrolne punktove kako bi sakupila novac kidnapujući ljude i tražeći velike sume za njihov otkup.\n"Ti borci stvorili su teror među ljudima i ograničeno kretanje u izolovanim gradovima i selima, pogotovo noću", rekao je.\nDodao je da su borci IS-a ranije ovog meseca ubili pet pripadnika iračkih snaga i uzeli sve njihove stvari nakon što su ih napali iz zasede na lažnom kontrolnom punktu nedaleko od Mandalija.\nU odvojenom incidentu, kako je za Glas Amerike rekao portparol Kumatu zajednice u provinciji Saladin, Muhamed Fajak, IS je prošle nedelje ubila 21 člana dve familije, uključujući i njihovu decu, nakon što ih je zaustavila na lažnom kontrolnom punktu na putu Dakuk - Tuz Kurmatu.\nKurdski zvaničnici saopštili su da je poslednji porast aktivnosti IS u spornim teritorijama usledio zbog bezbednosnog jaza koji je stvoren povlačenjem kurdskih boraca oktobra 2017. godine, poznatih kao Pešmerga.\n"Pešmerge Kurdsitana bile su raspoređene duž 30 kilometara dugog puta Kirkuk-Bagdad. Taj put sada je većinom neobezbeđen, pošto iračke vladine snage imaju samo nekoliko kontrolnih punktova na glavnom auto-putu", kaže Edris Adil, čelnik Kurdske patriotske partije jedinstva u Dakuku, za Glas Amerike.\n"Borci IS-a slobodno se kreću po selima i ravnici", kaže on.\nPešmerge su preuzele kontrolu nad većim delom tih teritorija juna 2014, kada su iračke snage napustile svoje baze pod širokim pritiskom Islamske države.\nKurdski lider kažu da nisu želeli da se povuku nakon poraza IS, pošto je "Poglavlje 140 bilo implementirano".\nSnage iračke vojske i saveznici iz PMF-a preuzeli su kontrolu sredinom oktobra 2017, nakon kontroverznog referenduma o nezavisnosti, koji je organizovala kurdska regionalne vlada i priključenja tih teritorija glasanjem.\nDilšan Anvar, saradnik Glasa Amerike iz Kirkuka, učestvovao je u pisanju ovog izveštaja.


SSP: Srbija medju zemljama sa najvećim usponom autokratije\nBeta 30. aprila 2021. 12:40\nSrbija je svrstana medju 10 država sveta u kojima je najveći uspon autokratije, i na petom je mestu na listi 10 zemalja koje su od 2010. godine zabeležile najveći pad demokratije i demokratskih vrednosti, saopštila je danas Stranka slobode i pravde (SSP).\nPozivajući se na izveštaj švedskog Instituta „V-Dem“, SSP navodi Srbija je svrstana medju autokratije koje ujedno krše i medjunarodne norme čak i više od demokratije, i tu je u istom nivou sa Ugandom i Indijom.\nSSP navodi da su prema izveštaju tog instituta, Srbija i Brazil zabeležile najbrži pad demokratskih vrednosti, dok je Poljska na prvom mestu prema tim tendencijama.\n„Izveštaj navodi da je za samo deset godina Srbija prešla put od izborne demokratije kakvu je imala 2010. godine, do izborne autokratije 2020. godine. Zanimljivo je po indeksu liberalne demokratije, Srbija zauzela 119. mesto i da se nalazi izmedju Haitija i Jordana, a po indeksu demokratičnosti izbora zauzela je 125. mesto i nalazi se izmedju Angole i Zambije“, dodao je SSP.\nGovoreći o načinima na koje se autokratija ispoljava, izveštaj ističe da sve savremene autokratije prate upadljiv obrazac kojim nastoje da ograniče i uspostave kontrolu nad medijima uz gušenje i omalovažavanje akademske zajednice i civilnog društva.\n„Uz to, dodaje se u izveštaju, u autokratijama su izražena nepoštovanja političkih protivnika čime dolazi do polarizacije zahvaljujući mašineriji tabloida koju vlade kontrolišu i koriste za širenje dezinformacija. Nakon ovih koraka, napada se samo jezgro demokratije – izbori i institucije“, dodala je SSP.\nDodaje se da vlade upravljaju zvaničnim kampanjama širenja dezinformacija uz korišćenje društvenih mreža uz sve veće nepoštovanje kontraargumenata političkih protivnika.\n„To je jedan od načina koji omogućava uništavanje institucija i siguran korak ka uspostavljanju autokratije. Medju osam od 10 zemalja koje su sledile ovaj obrazac i imale najizraženiji pad ka autokratiji nalazi se Srbija“, prenela je SSP.\nSSP piše da izveštaj posebno ističe da integritet izbora u Srbiji više ne postoji, i da su sve lošije akademske, medijske i slobode civilnog društva doprinele povratku u autoritarnost počev od 2013. godine.\n„Od tada, kako se navodi, kvalitet izbora i stanje se pogoršava i kulminira 2020. godine kada su opozicione stranke ovome usprotivile i bojkotovale parlamentarne izbore održane usred pandemije. Pored gušenja slobode u Srbiji, interesantno je da je „, istakla je SSP.


HADŽIĆ U UNIFORMI IZ "HIGIJENSKIH RAZLOGA"\n2014-08-28 HAG/DEN HAAG\nGoran Hadžić daje intervju u Šidu, 20. novembra 1991. godine\nU glavnom ispitivanju i prethodnom svedočenju na suđenju nekadašnjem gradonačelniku Vukovara Slavku Dokmanoviću, bivši predsednik vlade SAO Istočna Slavonija Goran Hadžić je tvrdio daje tokom sukoba nosio uniformu jer "nije bilo struje i vode", a "morao je nešto da nosi da bi se uklopio u okolinu i atmosferu".\nPo tužilaštvu, Hadžić je nosio uniformu kako bi "poslao poruku da je politika njegove vlade bila da podrži napore za proširenje granica srpske oblasti". U prilog tome, po tužiocu, govori intervju koji je Hadžić dao u Šidu, 20. novembra 1991. godine, nakon sednice vlade na kojoj je odlučena sudbina oko 200 ljudi odvedenih iz vukovarske bolnice i streljanih na Ovčari. U tom intervjuu, Hadžić navodi da će "skinuti uniformu" ako "srpski narod smatra da su uspostavljene granice srpske države dovoljne". Dodaje da su, po njegovom mišljenju, "srpske granice mnogo dalje od toga gde su sada" i da zbog toga treba da ostane u uniformi. Hadžić danas kaže da borbe za teritorije ne povezuje sa uniformom a za sopstvenu izjavu krivi novinara i njegova pitanja. Kaže da je uniformu nosio iz praktičnih razloga jer nije imao mogućnosti da "pegla košulje i menja odela".\nTužilac Daglas/Douglas Stringer je potom predočio deo istog snimka u kojem Hadžić kaže da je "održana sednica Vlade" kao i da se "dogovorio sa vojnim vlastima..." da"ustaše koje su okrvavile ruke ne smeju napustiti tu teritoriju" i da se "ljudi koji su odvedeni u Srbiju, ako se uopšte mogu nazvati ljudima, vrate kako bi im se sudilo u SAO Istočna Slavonija". Hadžić je kasnije pokušao da se distancira od "zapaljivih izjava" koje su, po tužilaštvu, imale za cilj "potpirivanje nasilja i odmazde" i bile su uvertira za ubistva na Ovčari.\nMada je u glavnom ispitivanju tvrdio da veći deo tog intervjua nije istinit, Hadžić kaže da bi i danas rekao isto kada bi imao "iste informacije o pokolju dece i nošenju prstiju kao ogrlice", koje su kružile u to vreme. Takođe je tvrdio da je "celu istinu o događajima na Ovčari čuo tek na suđenju" kao i da "u vreme davanje izjave nije imao pojma niti je u najvećem ludilu mogao da pomisli šta se tada već dešavalo na Ovčari". Hadžić je potvrdio da je o zločinima na Ovčari načuo "tračeve" kada je bio u poseti u Sremskoj Mitrovici polovinom decembra 1991. godine, ali im nije pridavao značaja jer nisu bili "zvanični".\nMada je najavio da će danas najverovatnije završiti unakrsno ispitivanje Gorana Hadžića, tužilac je "razočarao" veće i zatražio da se maratonsko svedočenje prvog svedoka odbrane nastavi i iduće sedmice pitanjima o Hadžićevim dužnostima i ovlašćenjima iz perioda kada je bio na čelu Republike Srpska Krajina.


Back HRANA I PIĆE VINO Treći Festival vina u Lazarevcu\nčetvrtak, 17 novembar 2011 14:44\nZato je u Grad na Kolubari i ove godine pristiglo 30-ak vinarija sa kompletnom paletom svojih vina i, na kraju, opšti je utisak, otišli su kući zadovoljni. Organizatori im nisu naplatili učešće, što se uglavnom radi, ponekad i na vrlo bezobrazno skup način, već su vinarima čak obezbedili i posluženje, a posetioci besplatan ulaz uz mogućnost da degustiraju vina, praktično besplatno. Jedan od vinara koji obilazi gotovo sve manifestacije u zemlji, Nenad Ratković Aleks Bermet, izjavio je da mu je žao što svi srpski vinari nisu došli u Lazarevac, jer je ovaj grad to zaslužio.\n-Izlagačima i njihovim proizvodima, potrebna je šira podrška, pre svega Ministarstava poljoprivrede, trgovine, šumarstva i vodoprivrede, kako bi se njihov glas što dalje čuo, odnosno da bi domaća vina što lakše našla put kako do domaćih tako i do stranih potrošača-naglasio je predsednik Skupštine GO Lazarevac prilikom svečanog otvaranja i dodao da je osnovna zamisao ovog festivala pod nazivom „Vreme je za vino, pijmo domaće“ da se skrene pažnja i prikaže kvalitet vina koja se u Srbiji mogu proizvesti, a da je lokalni cilj manifestacije da se pokaže da se Lazarevac u ovom trenutku, pored rudarskog basena, može osloniti i na druge grane privrede, pre svega na poljoprivredu.\nOvogodišnji Festival vina privukao je veliki broj posetilaca, a pored 30-ak vinarija iz cele Srbije, svoje proizvode je predstavilo i nekoliko vinara iz Lazarevca. Prema ocenama posetilaca, kvalitet lazarevačkih odnosno zeočkih vina bio je u rangu najkvalitetnijih proizvoda koja su mogla da se degustiraju na ovom festivalu.\n-Značaj ove manifestacije je da približimo naša domaća vina prosečnom konzumentu koja su nažalost na tržištu nepravedno zapostavljena zbog masovne prodaje uglavnom uvoznih vina iz hiperprodukcije- zaključio je Gvozden Radenković, predsednik Udruženje vinara i vinogradara Srbije. Radenković je dodao da je Udruženje, koje broji oko 70 članova, uspelo da se izbori 2009. godine za donošenje kvalitetnog Zakona o vinu. Pored toga, jedna od primarnih aktivnosti ovog Udruženja predstavlja rad na promotivnim aktivnostima približavanja domaćeg vina konzumentima, kao i saradnja sa državnim institucijama u cilju pronalaženja subvencija za podizanje novih višegodišnjih zasada vinograda. Radenković je istakao da je šansa malih vinarija za prodor na tržište upravo učešće i promocija na ovakvim festivalima, gde im se pruža mogućnost za direktno predstavljanje široj javnosti.\nPR menadžer PDRB „Kolubara“ Predrag Videnović je ovom prilikom istakao da se značaj i perspektiva vinogradarstva u ovim krajevima ogleda i u činjenici da je moguće, prema dosadašnjim analizama kvaliteta zemljišta na rekultivisanim površinama, gajiti kvalitetnu vinovu lozu, i nadu se da će u bliskoj budućnosti održavanje ovakvih manifestacija rezultirati da Lazarevac postane poznat ne samo po uglju, već i po vinima.\nOvogodišnja smotra najboljih vinara Srbije, protekla je u najboljem redu, a organizatori procenjuju da je sajam u toku jednog dana posetilo oko 1500 posetilaca. Pored PDRB „Kolubara“, organizaciju ovogodišnjeg festivala u velikoj meri su pomogla i preduzeća „Kolubara usluge“, „Kolubara ugostiteljstvo“, SRC „Kolubara“, Centar za kulturu „Lazarevac“ i Prvo prigradsko pozorište.\nOvogodišnji Festival vina ostaće upamćen i po izboru do sada najbolje neobjavljene pesme o vinu. Izbor je sproveden u organizaciji Udruženja književnika Srbije, a sam konkurs bio je objavljen je u Književnim novinama. Najbolja pristigla dela pročitana su na samom otvaranju Festivala, a prva tri autora pesama nagrađena su sa balonom vina. Aktivno učešće u ovogodišnjoj manifestaciji uzelo je i Udruženje književnika Srbije koje je ovom prilikom jednoj od lazarevačkih ustanova poklonilo 100 knjiga, tako da je Festival bio i dobar spoj umetnosti i vina.


Koliko smete da sedite u istoj prostoriji sa zaraženom osobom a da ne obolite!? - Životni stil\nNaslovnica Zdravlje Koliko smete da sedite u istoj prostoriji sa zaraženom osobom a da...\nKoliko smete da sedite u istoj prostoriji sa zaraženom osobom a da ne obolite!?\nPitanje je bilo jednostavno – koliko dugo možete da budete u istoj prostoriji sa zaraženom osobom, a da se ne zarazite? Odgovori su, međutim, bili raznoliki i kretali su se u rasponu od nekoliko minuta do nedelju dana.\nVečera za deset osoba u standardnoj sobi u kojoj niko ne nosi maske sigurna je samo 18 minuta. Džon Buš, profesor primenjene matematike na MIT-u, rekao je da, iako su osnovna zdravstvena pravila bila korisna, pretpostavka da su u svim situacijama bila 100 odsto delotvorna, bila je “opasna” i “previše pojednostavljena”.\n( kurir.rs/Daliymail )\nPrethodni članakBritanski stručnjaci: Jogurti sadrže više šećera od gaziranih pića\nNaredni članakUradite OVU STVAR pred spavanje ― ujutru ćete se oduševiti rezultatom


Objavljen godišnji izveštaj o bezbednosti u avio-saobraćaju za 2019. - News - Turistički svet\nObjavljen godišnji izveštaj o bezbednosti u avio-saobraćaju za 2019.\nIATA, Međunarodna asocijacija za vazdušni avio-saobraćaj, objavila je svoj redovan godišnji izveštaj o bezbednosti za prethodnu godinu (IATA 2019 Airline Safety Review) u kome se navodi da su rezultati bolji nego godinu dana ranije (2018) ali i od petogodišnjeg proseka od 2014. do 2018. Poboljšanje je primećeno po svim parametrima koje pokriva Izveštaj.\nPrema indeksu rizika iz 2019. jedan putnik bi trebalo da leti svakoga dana u narednih 535 godina da bi doživeo avionsku nesreću sa fatalnim ishodom. Ipak, to je statistika, koja ništa ne znači onima koji su nesreću doživeli prošle godine. Njih 240 je izgubilo živote u osam avionskih nesreća koje su bile sa fatalnim ishodom. Godinu dana ranije je bilo 11 takvih nesreća u kojima su poginule 523 osobe.\nPrema podacima iz 2019. jedna avionska nesreća se dogodi na svakih 884.000 letova što odgovara indeksu od 1,13 u odnosu na 1,36 koliko je bilo prethodne godine kada je jedna nesreća dolazila na 733.000 letova. U prošloj, 2019. godini, dogodile su se ukupno 53 avionske nesreće što je za devet manje od 2018.\nSvet je bio šokiran prvom avionskom nesrećom u prošloj godini u kojoj j život izgubio argentinski fudbaler Emilijano Sala, kada je mali avion kojim nestao iznad Lamanša.\nPočetkom marta u Etiopiji se dogodila nesreća aviona Boeing 737 MAX 8 u kojoj j stradalo 157 osoba. Ova nesreća je uzrokovala prizemljenje celokupne flote ovog mladog modela aviona zbog očiglednog problema sa inovativnim tehnologijama koje su po prvi put primenjene. U maju je na moskovskom aerodromu Šeremetjevo poginula 41 osoba kada se zapalio motor prilikom sletanja Aeroflotovog aviona. Još jedan moskovski aerodrom je upisan u knjigu nesreća 2019. Avion ruske aviokompanije Ural Airlines je sleteo u polje kukuruza pored aerodroma Žukovski u avgustu 2019. Pred novu godinu, 27. decembra u Almatiju se srušio avion Fokker 100, kazahstanske aviokompanije Bek Air. U ovoj nesreći je poginulo 12 putnika.


Telenor ulaže 30 miliona evra za još bržu mrežu i pokrivenost 4G signalom\nTelenor ulaže 30 miliona evra za još bržu mrežu i veću pokrivenost 4G signalom\nMarko Crnjanski 3. 1. 2017.\nDirektorka Telenora u Srbiji Ingeborg Ofsthus, najavila je da će ta kompanija u 2017. godini uložiti dodatnih 30 miliona evra u dalji razvoj mreže u Srbiji sa ciljem da bar 80 odsto stanovništva bude pokriveno 4G LTE mrežom u prvoj polovini ove godine. Ovo će biti od velikog značaja za kompaniju s obzirom na to da je broj korisnika sa 4G telefonima u porastu, a trenutno ih ima 20% na teritoriji naše zemlje.\nU intervjuu za agenciju Beta, koji je preneo portal Večernjih Novosti, Ingeborg navodi da se u prošloj godini vidi značajan napredak u korišćenju mobilnog Interneta, dodavši da se više od 50 odsto celokupnog mobilnog prenosa podataka u Srbiji kreće kroz Telenor mrežu. Ona navodi da je u prethodne dve godine uloženo po 35 miliona evra u razvoj 3G i početak razvoja LTE tehnologije, ocenivši da je namera kompanije da 4G tehnologija bude dostupna svima:\nNaše ambicije su jasne. Uložili smo dosta u razvoj 3G mreže, pokrili celo stanovništvo brzim Internetom i cilj nam je da to postignemo i sa 4G tehnologijom. Nastavljamo da pokrivamo zemlju brzom mobilnom konekcijom kako bismo korisnicima omogućili korišćenje najnaprednijih digitalnih usluga, gde god se oni nalazili.\nOfsthus takođe ističe da je Telenor u prethodnoj godini obeležio deceniju poslovanja na teritoriji Srbije, te da je do sada uloženo blizu dve milijarde evra u srpsko tržište, dodavši da to samo pokazuje koliko je kompanija posvećena ovom tržištu. Sa druge strane, direktorka Telenora ocenjuje da je za ovog operatera veoma važan proces digitalizacije, te je želja da se svim građanima omogući da iskoriste sve prednosti povezanosti.\n‘Zbog korisnika moramo da budemo stalno na vrhu’\nŠtaviše, ona se osvrće i na podatak da je Telenor u avgustu prošle godine testirao 5G mrežu, jer uvek želi da bude korak ispred, te da su tom prilikom postignute brzine prenosa podataka od jednog gigabita u sekundi, što prema njenim rečima predstavlja veliku moć tehnologije, te da je kompanija za sada ipak fokusirana na razvoj 4G signala.\nUkoliko govorimo o poslovnim rezultatima, Ofsthus navodi da su oni u prva tri kvartala 2017. godine obećavajući i da se vidi pozitivan napredak, rekavši da se dobri rezultati očekuju i u četvrtom kvartalu. „Mi imamo korisnike koji su vrlo napredni, znaju šta žele, šta im treba i vole da koriste digitalna rešenja. To znači da stalno moramo da radimo na unapređenju naših usluga i da stalno budemo u samom vrhu“, zaključila je na kraju Ingeborg.


SAD razmatraju sankcije protiv Rusije\nPredsednik Barak Obama saopštio je da SAD razmatraju niz ekonomskih i diplomatskih poteza koji bi izolovali Moskvu zbog intervencije u Ukrajini.\nPredsednik Barak Obama rekao je danas da je Rusija, vojnom intervencijom u Ukrajini, narušila ukrajinski teritorijalni integritet i suverenitet i prekršila međunarodno pravo.\n"Ruski predsednik Vladimir Putin mora da dozvoli međunarodnim posmatračima da posreduju u postizanju dogovora prihvatljivog za ukrajinski narod", rekao je Obama novinarima uoči početka susreta sa izraelskim premijerom Benjaminom Netanjahuom. "Vremenom, ovaj potez će skupo koštati Rusiju", upozorio je američki predsednik.\nPotpredsjednik SAD Džo Bajden razgovarao je danas telefonom sa ruskim premijerom Dmitrijem Medvedevim i kako je saopšteno iz Bijele kuće ponovio je zahtjev da Rusija povuče trupa iz Ukrajine, podrži dolazak medjunarodnih posmatrača u tu zemlju i uspostavi dijalog sa novom vladom u Kijevu. Obamina administracija juče je jasno stavila do znanja da rusku akciju smatra agresijom, ali i poručila da će se zalagati za diplomatsko rešenje krize.\nDžavni sekretar Džon Keri boraviće sjutra u Kijevu kako bi pokušao da smiri tenzije između Kijeva i Moskve. Njegova portparoka rekla je danas da se Sjedinjene Države pripremaju da uvedu sankcije Rusiji, ali da odluka o tome još nije donijeta. Analitičari međutim smatraju da bi američke sankcije imale mali uticaj na Kremlj, ako ne bi bile propraćene oštrim mjerama velikih evropskih zemalja koje imaju tješnje trgovinske veze sa Rusijom.\nDok aktuelna administracija razmatra naredne poteze i nastavlja konsultacije sa evropskim liderima, pojedini članovi Kongresa kritikuju Bijelu kuću zbog, kako smatraju, nedovoljno oštre rekacije na poteze Rusije.\n“Putin igra šah, a mi igramo klikera”, poručio je republikanski kongresmen Majk Rodžers.\n“Svaki put kada se predsjednik pojavi na nacionalnoj televiziji i zaprijeti Putinu, ili nekom poput njega, svi prevrću očima, uključujući i mene. Imamo slabog i neodlučnog predsjednika koji priziva agresiju”, naveo je republikanski senator Lindzi Grejem.\nAmerički zakonodavci zahtijevaju da se, za početak, suspenduje članstvo Rusije u G8 i G20 na najmanje godinu dana, te da se ubrza proširenje NATO-a, naročito na Gruziju. Podršku Ukrajini juče su izrazili i demonstranti koji su se okupili ispred ruske ambasade u Vašingtonu.\n“Putinu bi trebalo poslati snažnu poruku da mora da zaustavi agresiju protiv Ukrajine, povuče sve trupe i shvati da međunarodna zajednica neće tolerisati bilo kakvu rusku intervenciju”, naglasio je Ukrajinac Jurij Sgasijuk.\nPojedini učesnici protesta izrazili su zabrinutost u pogledu posledica ruske akcije kada je riječ o ostalim bivšim sovjetskim republikama.\n“Sve zemlje koje okružuju Rusiju trebalo bi da budu zabrinute zbog ovog razvoja događaja, koji pokazuje da je Rusija veoma agresivna.”


Jubilarni Fist od 14. do 20. marta na FDU\nTanjug 11. marta 2020. 11:21\nBEOGRAD – Jubilarni 15. Festival internacionalnog studentskog teatra (FIST 15), biće održan od 14. do 20. marta, na Fakultetu dramskih umetnosti u Beogradu, u organizaciji studenata Katedre za menadžment i produkciju pozorišta, radija i kulture.\nFestival otvara Fist produkcijom, studentska predstava u organizaciji studenata Fakulteta dramskih umetnosti ,“Izlomljeni prsti“, 14. marta na velikoj sceni pozorišta Atelje 212, dok će druga FIST produkcija „Vineta“ biti prikazana na zatvaranju festivala, 20. marta na sceni Zvezdara teatra.\nPrvobitni koncept i forma festivala su adaptirani i premešteni na Fakultet dramskih umetnosti, gde će, u okviru glavnog programa, pozorišne trupe iz inostranstva imati priliku da učestvuju putem live stream prenosa svojih predstava, kao i putem emitovanja već postojećih snimaka njihovih predstava.\nSve ove sadržaje publika će tokom trajanja Festivala moći besplatno da prati u Bioskopskoj sali FDU.\nNakon toga će se održavati online diskusije sa profesorima iz inostranih akademija, na temu globalne situacije u korelaciji sa korona virusom, kao i uloge umetnosti u trenucima društvene krize i novih umetničkih formi nastalih usled ovakvih okolnosti.\nU okviru pratećeg programa, koji će se održavati na Fakultetu dramskih umetnosti, kroz tribinski program govoriće se o ulozi umetnika i umetnosti u kriznim situacijama, kao i značaju solidarnosti, saradnje i međusobne brige koja nam pomaže u boljem prilagođavanju svakodnevnog života vanrednim situacijama nastalim u susretu sa globalnim krizama i momentima.\nPosetioci će imati priliku da pogledaju i projekcije različitih filmova, posete izložbu studenata Fakulteta likovnih umetnosti i studenata Kamere Fakulteta dramskih umetnosti, ali i učestvuju u brojnim aktivnostima koje će se u periodu održavanja festivala odvijati na Fakultetu.


Svetski bestseler ATOMSKE NAVIKE objavljen i na srpskom! - Hej! magazin\nMy Corner\t July 25, 2019\t No Comments\nSvetski bestseler ATOMSKE NAVIKE objavljen i na srpskom!\nSvetski bestseler „Atomske navike“ objavljen i na srpskom jeziku – Hit knjiga Džejmsa Klira nalazi se među 10 natraženijih na Amazonu i postala je bestseler Njujork Tajmsa.\nOva knjiga objavljena je pre 9 meseci a do sada je prevedena na čak 45 jezika! Verzija na srpskom objavljena je u izdanju Edukativnog centra FINESA. Knjiga „Atomske navike” je odmah postala bestseler Njujork Tajmsa, a već mesecima se nalazi među 10 najtraženijih knjiga na sajtu Amazon. Takođe je bila nominovana za najbolju knjigu na sajtu Good Reads, na kome svoje ocene i recenzije postavljaju čitaoci širom sveta. Posebne pohvale stigle su od strane poznatog sajta i magazina o preduzetništvu Inc. sa opaskom da ova knjiga „zaista menja živote“ i da na brilijantan način opisuje značajne oblasti psihologije.


– Završni dogovor devet političkih partija u Banjaluci da budem kandidat za gradonačelnika postigli smo juče. Mesecima razgovaramo, a početkom godine smo imali niz bilateralnih razgovora da bismo juče usaglasili pisani tekst koalicionog sporazuma za Banjaluku - rekao je novinarima Radojičić, kojeg je juče SNSD predložio za kandidata za gradonačelnika, prenosi Srpskainfo.\nOn je istakao da u ovom trenutku devet političkih partija podržava zajedničkog kandidata za gradonačelnika Banjaluke iz SNSD.\n– Očekujem da do kraja ovog meseca potpišemo sporazum o kandidaturi, a imamo dogovor koji je širi i od postojeće koalicije – rekao je Radojičić, koji je i potpredsednik SNSD-a.\nOn je podsetio da je u preteklih četiri godine bila stabilna skupštinska većina u gradu Banjaluci, izrazivši uverenje da će takav način rada biti obezbeđen i u narednom periodu.\nGovoreći o saradnji sa DNS, Radojičić je ocenio da ima tenzija koje se odnose na Prijedor.\n– To nije ništa novo u Prijedoru, tenzije su prisutne pred svake lokalne izbore i nadam se da to neće pokvariti naše odnose u Banjaluci. Sa moje strane postoji pružena ruka i želja da nastavimo da radimo dalje – rekao je Radojičić.